NASA олимлари ғайриоддий ҳаёт шаклларини аниқлашди\n08:21 / 21.02.2017\nФото: PENELOPE J BOSTON/PA\nИнститут раҳбари Пенелопа Бостон бошчилигидаги олимлар жамоаси Мексиканинг Чиуауа штатидаги Найка шаҳри яқинида жойлашган ғорлардаги селенитнинг улкан кристалларини тадқиқ қилишди. Улар магматик чўнтак устида жойлашган бўлиб, бу ерда ҳарорат Цельсий бўйича 60 градусни ташкил қилади. Ғорда кислород миқдори жуда паст, намлик даражаси ва ишқорлик жуда юқори.\nКристаллар ичида вируслар, архейлар ва бактерияларнинг 100 дан кўпроқ штаммлари аниқланган.\nУлар геолатент ҳолатда – яшашга қобил бўлганлар, бироқ ҳеч қандай фаоллик намоён қилмаганлар. Айтиш жоизки, ғордаги энг катта кристалл вазни 55 тонна, узунлиги 11 метр ва эни 4 метрни ташкил қилади.\nОлимлар топилган ҳаёт шаклларини фанга маълум намуналар билан таққослаб, улар орасида фарқ 10 фоиз эканлиги ҳақида хулосага келишди. Селенит кристаллари ичида қолиб кетган тирик организмлар шундай ҳолатда 60 минг йилгача бўлганлар.\nМутахассислар бактерия, вирус ва архейлар тирик қолиш учун мис оксиди, марганец, сульфидлар ва темирдан фойдаланганини аниқлашди. Бу моддаларни қайта ишлаш уларни энергия билан таъминлаган.\nМутахассисларнинг айтишича, Сатурн ва Юпитернинг муз ойларида, Европа (Юпитер йўлдоши), Марс йўлдошларида ҳамда коинотнинг қолган қисмларида бундай шароитлар мавжуд бўлиши мумкин. Шу сабабли, у ерларда бундай антиқа ҳаёт шакллари мавжуд бўлиши мумкин.\nтирик организмлар Найка ғайриоддий ҳаёт шакллари селенит кристаллари


14 декабрь, 2018, 10:30\nМазкур баҳсда ҳамюртимизга аргентиналик Назарено Гастон Руиз рақиблик қилади. Бунгача Эргашев угандалик Бадру Лусамбия билан жанг ўтказиши белгиланганди. Аммо, бир неча кун олдин Шоҳжаҳоннинг рақиби ўзгарди.\nЖанг бугун, 14 декабрь куни Краснодардаги «Олимп» спорт саройида бўлиб ўтади. Шоҳжаҳон ҳозирда ўз вазн тоифасида WBA International чемпионлик камари соҳиби бўлиб турибди.\nМазкур баҳсни кўришни истаган бокс мухлислари бугун Россиянинг "Бокс ТВ" каналида Тошкент вақти билан 20:45 дан бошлаб жонли эфирда томоша қилишлари мумкин.\nУшбу жангда Шоҳжаҳон Эргашевга омад ёр бўлишини тилаб қоламиз!


Яна бир бандлик агентлиги раҳбарияти устидан жиноий иш қўзғатилди\n13:16 10.01.2020 (Янгиланган 13:21 10.01.2020)\nФуқароларни Германия, Чехия, Литва ва бошқа давлатларга ишга жўнатаман деб 51 500 АҚШ долларини ўзлаштириб юборган бандлик агентлиги раҳбарияти устидан жиноий иш қўзғатилди.\nТОШКЕНТ, 10 янв – Sputnik. Тошкентнинг Юнусобод тумани прокуратураси томонидан “I.X.Bandlik Agentligi” МЧЖ раҳбарларига нисбатан жиноий иш очилди, деб хабар қилди Республика Бош прокуратураси ахборот хизмати.\nЎзбекистонда яна бир хусусий бандлик агентлиги лицензияси тўхтатилди\nБош прокуратура ҳузуридаги Департаментнинг Юнусобод тумани бўлими томонидан ўтказилган терговга қадар текширувда “I.X.Bandlik Agentligi” МЧЖ мансабдор шахсларининг бугунгача олиб борган фаолияти ўрганилган.\nУшбу корхона раҳбарияти бир неча фуқароларни Германия, Чехия, Литва ва бошқа давлатларда шартнома асосида иш билан таъминлаш билан ишонтириб, улардан 51 500 АҚШ долларини қўлга киритган.\nАммо келишилгандек, фуқаролар иш билан таъминланмай, пул маблағлари корхона раҳбарлари томонидан ўзлаштириб юборилган.\nАйни дамда мазкур ҳолат юзасидан тергов ҳаракатлари ўтказилмоқда.\n14:06 08.08.2020 (Янгиланган 14:11 08.08.2020)\nТОШКЕНТ, 8 авг - Sputnik. Мактабгача таълим вазирлиги ижтимоий тармоқларда тарқалган ва кенг муҳокамаларга сабаб бўлган боғча тарбиячиси ўз фарзандларини уришаётгани акс этган видеоролик бўйича расмий изоҳ берди.\nЭслатиб ўтамиз, июл ойи охирида ижтимоий тармоқларда машғулотни тасвирга олиш жараёни якунланай деган бир вақтда фарзандлари жараёнга ҳалақит берганидан сўнг, болакайларни баланд овозда қўпол сўзлар билан койиган тарбиячи акс этган видеоролик тарқалган эди.\nЮқоридаги ҳолат акс этган ролик тайёрланган видеомашғулот ўрнига, янглиш равишда МТТ телеграм гуруҳига жойланган бўлиб, тезда ўчириб ташланган бўлган. Аммо шунга қарамай, ролик орадан 11 кун ўтиб ижтимоий тармоқларда тарқалиб кетган.\nМактабгача таълим вазирлиги изоҳига кўра, роликдаги аёл Наманган вилояти, Чортоқ туманидаги МТТлардан бирида фаолият юритувчи тарбиячи Ҳилола Нурматова эканлиги аниқланган. Нурматова олий маълумотли, мактабгача таълим тизимида бир неча йилдан бери ишлаши, ўтган давр мобайнида у томонидан ҳеч қандай ножўя ҳаракатлар амалга оширилмагани қўшимча қилинган.\nМаълум бўлишича, карантин шароитида Нурматова масофадан ўқитиш усулини ўзлаштирган ҳолда, бир неча ой мобайнида, ҳафтасига 4-5 мартадан тарбияланувчилар учун видеомашғулотлар ўтиб келган.\nЁз мавсуми бошланиши МТТ ларда соғломлаштириш даври ҳисобланиб, тартибга кўра бу вақтда фаол таълим жараёни тўхтатилади. Аммо бир неча ташаббускор тарбиячилар, улар қаторида Нурматова ҳам, тарбияланувчиларнинг бўш вақти мазмунли ва фойдали ўтиши учун видеомашғулотларни давом эттиришга қарор қилган.\nҲолатни ўрганиш жараёнида ўша куни Нурматова видеомашғулотни бир неча марта ёзиб олишга урингани маълум бўлди. Аммо иш билан уй вазифаларини бир вақтда бажариш мажбурияти, жумладан болалар ҳархашаси ҳиссий мувозанатдан чиқиб кетиши, натижада назоратни йўқотган ҳолда овозини баландлатишига сабаб бўлган.\nБу воқеа Чортоқ тумани мактабгача таълим бўлими ҳамда Наманган вилояти Мактабгача таълим Бошқармаси томонидан атрофлича ўрганиб чиқилган ва маълум хулосаларга келинган.\nТарбиячи Нурматова касбий этика қоидаларини бузгани учун унга нисбатан интизомий жазо чораси қўлланилган. Карантин якунланиб, МТТ лар фаолияти тиклангач Чортоқ тумани мактабгача таълим бўлими томонидан бу тарбиячининг педагогик фаолияти мониторинг қилиб борилиши белгиланган. МТТ раҳбарига эса огоҳлантириш берилган.\nТуман МТБсига ўзига тегишли ҳудудда масофадан мактабгача таълим хизматини кўрсатиш жарёни устидан кузатишни кучайтириш, унинг сифатини яхшилаш, мактабгача таълим тизими ходимлари учун қулай шароитлар яратиш бўйича тавсиялар берилди.\nМактабгача таълим вазирлиги болаларга нисбатан ҳар қандай қўпол муносабатга қарши эканлигини маълум қилган ҳолда, фуқаролардан коронавирус пандемияси натижасида ўзи учун янги ва ноодатий бўлган - масофадан таълим жараёнини олиб бораётган педагоглар шароити ва ҳолатини тушунишга ҳаракат қилишни сўраб қолган.


Чорвачиликни ривожлантириш борасида 2016 йилнинг биринчи ярим йиллигида амалга оширилган ишлар тўғрисида маълумот - Ўзбекистон Республикаси Қишлоқ хўжалиги вазирлиги\nЧорвачиликни ривожлантириш борасида 2016 йилнинг биринчи ярим йиллигида амалга оширилган ишлар тўғрисида маълумот\nМамлакатимизда фаолият юритаётган шахсий ёрдамчи, деҳқон ва фермер хўжаликларида чорва моллари сонини кўпайтиришни рағбатлантириш, сервис хизматлари тармоғини ташкил этишга доир чора-тадбирлар дастурининг амалга оширилиши натижасида чорвачиликни ривожлантиришда ижобий силжишлар қайд этилмоқда.\nАмалга оширилган тадбирлар натижасида барча тоифадаги хўжаликларда йирик шохли қорамоллар бош сони 2015 йилнинг шу даврига нисбатан 105,6, жумладан, сигирлар бош сони 102,7, қўй ва эчкилар 1033,9 ҳамда паррандалар 107,9 фоизга ўсиши таъминланди. Ўсиш суръатлари гўшт ишлаб чиқаришда 106,8, сут ишлаб чиқаришда 107,1, тухум ишлаб чиқаришда 109,1 фоизни ташкил этди.\nРеспубликамиздаги чорва моллари наслини яхшилаш ва маҳсулдорлигини ошириш мақсадида чорвачилик фермер хўжаликлари томонидан жорий йилнинг ўтган даври мобайнида хорижий мамлакатлардан 3894 бош наслли қорамоллар олиб келинди.\nЧорва молларини турли касалликлардан асраш, наслини яхшилаш ва маҳсулдорлигини ошириш мақсадида 2616 та зооветеринария пунктлари томонидан 8559 млн сўмликдан ортиқ зооветеринария хизматлари кўрсатилди, 1969 минг дозадан ортиқ наслли буқалар уруғи етказиб берилди ва 1454 минг бош сигир ва урғочи таналар сунъий уруғлантирилди.\nРеспубликада қорамолчилик йўналишида наслчилик тоифасидаги хўжаликлар сони 484 тага етди, улар томонидан 5 минг 839 бош наслли моллар тайёрланиб, чорвачилик фермер хўжаликларига аукционлар орқали сотилдиди.\nВазирлар Маҳкамаси томонидан тасдиқланган дастурлар ижросини таъминлаш бўйича бир қатор ижобий ишлар амалга оширилди. Жумладан:\nқорамолчилик йўналишида 1674 та лойиҳа амлага оширилиб, уларда 48 минг 395 бош қорамоллар боқиш йўлга қўйилди. Ушбу янги лойиҳалар ҳисобига 6 минг 890 дан ортиқ янги иш ўринлари яратилди;\nпаррандачилик йўналишида 617 та янги паррандачилик хўжаликлари ташкил этилиб, уларда 9 млн 20 минг бош паррандаларни парваришлаш йўлга қўйилди. Бундан ташқари, паррандачилик хўжаликлари ва аҳолига 2 млн бошга яқин наслли жўжалар етказиб берилиб, 2850 га яқин янги иш ўринлари яратилди. Аҳоли хонадонларида парранда боқишни йўлга қўйиш бўйича 33 минг 938 та лойиҳа амалга оширилди ва уларда 2 млн 205 минг бош паррандаларни парвариш қилиш йўлга қўйилди;\nбалиқчиликни ривожлантириш бўйича 804 та янги лойиҳа ташкил этилди, унинг натижасида 1 минг 688 гектар табиий ва 2 минг 546 гектар сунъий ҳавзаларда балиқчилик хўжаликлари ташкил этилди ва улар ҳисобига 2 минг 760 тадан зиёд янги иш ўринлари яратилди;\nасаларичилик йўналишида амалга оширилган 1268 та лойиҳа доирасида 71 минг 725 та асалари оилалари боқиш ташкил этилди. Натижада 1770 та янги иш ўринлари яратилди;\nқўйчилик йўналишида 199 та янги лойиҳа амалга оширилиб, 28 минг 42 бош қўй боқиш йўлга қўйилди. Ташкил этилган янги лойиҳалар 430 дан ортиқ янги иш ўринлари яратиш имконини берди;\nэчкичилик соҳасида 27 та лойиҳани амалга ошириш таъминланди ҳамда 56 та янги иш ўринлари яратилди.\nРазмер: 167.94 KB


Париж терактлари ташкилотчиси сифатида гумон қилинаётган шахснинг уйидан Брюссел аэропортининг харитаси топилди\n12:18 / 26.03.2016\nПариждаги қўпорувчиликларни уюштиришда гумон қилинаётган Абдулҳамид Абауднинг Афинадаги хонадони тинтув қилинганда компьютер ва флешка топилгани ҳақида Бельгия ОАВи хабар қилмоқда. Қайд этилишича, уларда Брюссель аэропорти харитасининг электрон нусхаси ҳам бўлган.\nАбдулҳамид Абауд 13 ноябр куни Парижда содир этилган терактлардан сўнг Сен-Дени шаҳрида ўтказилган махсус амалиёт чоғида ўлдирилган эди. Унинг уйида террорчилар тўплангани аниқлангач, ҳужум қилинганди.\nЎтган йилнинг 13 ноябрида Парижда бир нечта террористик ҳужумлар амалга оширилган, қаҳвахонанинг ўққа тутилиши, «Батаклан» театрида инсонларнинг гаровга олиниши ҳамда «Стад де Франс» стадионида амалга оширилган портлашда 130 киши ҳалок бўлганди.\nШу йилнинг 22 мартида эса Брюсселда 3та портлаш содир этилди. Аэропорт ва метрода юз берган ҳодисаларда ортиқ одам қурбон бўлган, 300 нафардан зиёд киши яраланган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ёввойи ўрдак сабабли футбол ўйини тўхтатилди (+видео)\t15:27, 26 октябрь 2016\tБолгария чемпионати 11-турида қизиқ ҳолат юз берди. тур доирасидан ўрин олган “Лудогорц” ва “Локомотив” клублари ўртасида баҳс майдонга ёввойи ўрдаклардан бири қўнгани сабабли тўхтатилди.\nSports.uz нашрининг хабар беришича, Ҳакам томонидан қўшиб берилган дақиқаларда майдонда ўрдак пайдо бўлган. Бу вақтда меҳмонлар посбони Николай Банков ўрдакни майдонга чиқариб юбормоқчи бўлган, бироқ бу ўхшамаган. Бу орада эса Стефан Апостолов жамоаларни танаффусга таклиф қилган.\nЖамоалар майдонга қайтиб келган ўрдак аллақачон ғойиб бўлган ва ўйинда “Лудогорец” футболчилари 4:0 ҳисобида зафар қучган.


Ўзбекистон, 07 декабр 2017\n21 май 2019, Тошкент вақти: 02:32\nМирзиёевга шикоят қилгани ортидан қамалган тадбиркор оқланди\n6 декабрь куни Шавкат Мирзиëев йиллар давомида давлат раҳбарлари томонидан кўз-кўз қилинган Навоий логистика маркази ва эркин иқтисодий зонаси ҳақидаги баëнотларнинг “баландпарвоз гап”дан бошқа нарса эмаслигини фош этди ва ҳукуматга уни "такомиллаштириш"ни топширди. Бу лойиҳани аввал-бошданоқ “ўлик туғилган бола” деб атаган айрим транспорт-логистика мутахассислари¸ бундай топшириқнинг бажарилиш истиқболига шубҳа билдирди.\nКоррупция авж олгани ҳақида президент Мирзиёевга видеомурожаати билан танилган 51 яшар тадбиркор Олим Сулаймонов 5 декабрь куни Олмалиқдаги жазони ўташ масканидан суд оқлови билан озод бўлиб уйига қайтди. 3 йилу 1 ойга қамалган тадбиркор 9 ойда озод бўлди.\nЎзбекистон Марказий банки президентнинг аҳолига “конверсион карталарни чет элда ҳеч қандай чекловларсиз ишлатиш ҳуқуқи бериш” ҳақидаги фармони ижроси ниҳоят таъминланганини билдирди. Айни пайтда¸ “валютанинг нақд кўринишда сотилиши, албатта, жорий этилиши”ни билдирган банк раиси ўринбосари¸ айнан қачонлигини айтмади.\nПахта теримидан қайтган ўқитувчи ва шифокорлар энди темир тўплашга мажбурланмоқда\nПахтадан қайтган ўқитувчи ва шифокорлар энди темир тўплашга мажбурланмоқда\nФарғона¸ Урганч ва Нукусдаги ўқитувчи¸шифокор ва ўқувчилар металлолом йиғишга сафарбар қилинди. Озодлик мухбири билан 6 декабрь куни гаплашган ўқитувчи¸ шифокор ва ўқувчиларнинг ота-оналари кўча-кўйдан металл қолдиқлари қидириб ҳолдан тойгани ҳақида шикоят қилишди.\nЎзбекистон Бош прокуратураси мактаб директорларини қаторасига териб, ҳақоратли сўзлар билан бирма-бир дўппослаган Сирдарёнинг Сайхунобод туман ҳокими Носиржон Эгамбердиев ишида жиноят аломати топмаган. Бу ҳақда Сайхунобод тумани прокуратураси мулозими Озодликка маълум қилди.


Геннадий Орлов Шомуродовни мақтади ва "Ростов"ни Францияга ўхшатди\n28 июль, 2019, 21:17 2267\nТеглар:Ростов | Элдор Шомуродов | Франция\nГеннадий Орлов "Ростов"ни Франция термасига қиёслади.\nРоссиялик машҳур шарҳловчи Геннадий Орлов "Ростов"нинг ўйинидан лол қолди ва "Ростов" клубини Россияда бўлиб ўтган жахон чемпионатида мазмунли ўйнаган Франция терма жамоасига қиёслади.\n"Ростов" кучли. Мавсум бошиданоқ чиройли ўйинга эга бўлишмоқда.Жамоага Норманн келди. ажойиб ярим химоячи, майдонда жуда тез ишлайди. Устига-устак, Ионов ва Шомуродов каби футболчилар ҳам бор ва албатта, профессор Eрёменко.\n"Ростов"нинг ўйини жуда тезкор ва хужумкор. Менга жамоа Франция терма жамоасини эслатиб юбормоқда. Сабаби, аниқ ва юқори тезликда футбол ўйнаш бу хақиқий тренд. Барча жамоалар шундай ўйнашлари лозим," - деди Орлов МАТЧ ПРЕМЬЕР телеканали эфирида.\nЕлдорга гап йок\nОлга Шомуродов Узбда N1 хужумчи охиригача курашади урнак булсин колган хужумчиларгаям


R S2021-04-02T10:16:29+05:002 Aprel, 2021|Олтин қалам|\nМЕҲР-САХОВАТЛИ, ДИЛКАШ ИНСОН ЭДИ\nБуюк бобокалонларимиз ўз ўгитларида инсон ҳаётда қандай яшаганлиги билан эмас, юртдошлари, Ватанига қилган эзгу амаллари билан ном қолдиради ва у икки олам саодатига мушарраф бўлади деган ибораларини уқтириб ўтганлар. Дарҳақиқат, ҳаётда узоқ умр кўриб, фароғатда яшаб ўтиш мумкин. Шам, бир зум зулматни ёритганидек, шундай инсонлар борки, қисқа умр кўрса-да, кўплаб хайрли ишларни амалга ошириш учун елиб-югуради, ҳаловатидан кечади, орзу-умидлари рўёби сари тинмай изланади, янгилик яратишга интилади, ўзидан ёруғ, мангу ўчмас из қолдиради. Ана шундай инсонлар сирасидан Фахриддин Хирочев ҳаёт фаолияти ҳам муносиб ўрин олган.\nФахриддин Хирочев босиб ўтган йўлга назар ташласангиз кўп қатори оддий. У Қизилтепа туманининг Зармитан қишлоғида туғилиб-ўсди, улғайди, мактабда таълим олди. 1989 йилда Тошкент политехника институтини тугатиб, қурувчилик касбини эгаллади. 10 йил давомида касб-ҳунар техникумларида уста, директор ўринбосари, ўрта махсус касб-ҳунар таълими бошқармаси бошлиғи ўринбосари вазифаларида хизмат қилди. 2000-2005 йилларда вилоят ҳокимлигида қурилиш комплексига раҳбар бўлди.\n2003 йилда Фахриддин Хирочев билан танишдим. Бу пайтда «Дўстлик байроғи» газетаси бош муҳаррири эдим. Иш юзасидан, ҳокимлик йиғилишларида учрашардик. У самимий, кўнгли очиқ инсон эди. Кулиб сўзлашарди, муомала маданиятида нотабиийлик сезилмасди. Ўша пайтлар вилоят ҳокими бўлган Баҳриддин Рўзиев раҳбарлигида 10 дан ортиқ тарихий обидалар қайта таъмирланди. Кўплаб қурилишлар олиб борилди, Ислом Каримов кўчаси Кармана туманидаги йўл билан туташтирилди. Ана шу жараёнларда қурилиш комлекси раҳбари сифатида Фахриддин Хирочевнинг ҳам муносиб хизматлари сингди.\nҲар бир инсоннинг ўз олдидаги бурч, вазифасини бажаришда, баракали меҳнат қилишида оиланинг ўрни беқиёс. Фахриддин Хирочев терапевт кардиолог шифокор Анзура Жўраевна Хирочева билан ҳаёт йўли туташиб, бахтли оила қуришди. Шифокор ва қурувчининг орзу-ниятлари, интилишлари, изланишлари қоришиб янгилик яратилишига замин бўлди. Мамлакатимизда тадбиркорликка кенг эътибор қаратилиши, хусусий тиббиёт тизими шаклланиши уларни бефарқ қолдирмади. 2012 йилда «Вагус» масъулияти чекланган жамиятига асос солинди ва «Вагус» шифохонаси қурилиб ишга туширилди. Албатта, бу эзгу ниятни амалга ошириш озмунча меҳнат, елиб-югуриш, изланишни талаб қилмади. Тазйиқ, тўсиқлардан ошиб ўтилди ва мақсадга эришилди. Бугунги кунда шифохонада турли касалликларни даволаш, ташхислаш ишлари бажарилаяпти, кўрсатилаётган хизматдан юртдошларимиз беҳад мамнун.\nЯна бир муҳим жиҳати клиникага Ҳиндистон, Россия ва бошқа чет эл мутахассислари ташриф буюришиб, аҳолига бепул хизмат кўрсатишди. Пандемия келтирган оғир жараёнда даволаш, дори-дармон билан таъминлаш, етар-етмас оилаларга кўмак кўрсатишда Фахриддин Хирочев ва жамоасининг хизмати катта бўлди. Халқ дарди билан яшаб, уларга қўлидан келган ёрдамини аямай елиб-югурган бу жонфидо инсон ўз саломатлигини ўйламади. Ногоҳ, офат тузоғига илинди ва бу офат унинг жонига келган бало бўлиб, орзу-мақсадлари энг гуркираган паллада – 56 ёшида олиб кетди.\nҚалби пок, қўлидан келган яхшилигини аямайдиган самимий, дилкаш инсоннинг меҳнатлари зое кетмади. У Президентимиз фармони билан «Меҳр саховат» кўкрак нишонига мушарраф бўлди. Бугунги кунда унинг эзгу амалларини, хайрли ишларини фарзандлари Мухлиса, Мадина ва Муҳриддинжон давом эттираяпти. Халққа хизмат – олий саодат «Вагус» жамоасининг асл нияти.\nКўпнинг қалбидан меҳр-оқибатли инсон сифатида ўрин олган Фахриддин Хирочев номи, эзгу амаллари ҳеч қачон ўчмайди, охиратлари обод бўлсин.\n“Salomatlik” газетаси, 2020 йил 21 ноябрь.\nO'rtacha baholar 4 / 5. Baholaganlar soni: 2


Бўстонлиқда умумий овқатланиш жойларининг тиббий-санитар аҳволи қониқарсиз. Бунга ким жавоб беради? - Халқ сўзи\n18:50 08 Январь 2019 Жамият\nҲудудларда ижтимоий-иқтисодий аҳволни ва аҳолини қийнаб келаётган муаммоларни ўрганиш бўйича Республика ишчи гуруҳи икки ҳафта мобайнида Бўстонлиқда бўлди. Натижалар ва рақамлар туманда амалга оширилган ишлардан кўра, бажарилмагани кўплигини кўрсатди. 30 мингга яқин муаммо аниқланди. Жумладан, аҳолини ичимлик суви билан таъминланганлик даражаси 71 фоизни ташкил этади. Қолганлар қудуқ, сой ва булоқ каби муқобил манбалардан фойдаланади. Мавжуд 207,4 км ичимлик суви тармоқларидан қарийб 90 фоизи ўз хизмат муддатини ўтаб бўлган ва реконструкцияга муҳтож. Бугун бўстонлиқликларни энг кўп ташвишга солаётган масалалар кўча йўлларини таъмирлаш, ичимлик суви, газ, электр энергияси таъминоти, турар жой ва иншоотлар кадастри, соғлиқни сақлаш каби соҳаларга тўғри келмоқда.\nХалқ депутатлари Бўстонлиқ туман Кенгашининг навбатдаги сессияси ўрганиш натижалари муҳокамасига бағишланди.\nАйниқса, тумандаги 8 та 100-400 русумли трансформатор пунктлари таъмирталаб. Уларни шу кеча-кундузда янгисига алмаштириш зарур. 1950-1970 йилларда ўрнатилган 764 та ёғоч таянч устунлар маънан эскирган ва авария ҳолатида турибди. Туман ҳудудидан ўтувчи юқори кучланишли ҳаво электр ва кабель тармоқлари ва трансформатор пунктларининг муҳофаза ҳудудида 38 дан ортиқ бино иншоотлар мавжуд. Бу эса фуқаролар хавфсизлигини таъминлаш, бу борада кечиктириб бўлмас тадбирларни тақозо қилади.\nЭнг ачинарлиси тумандаги санитар-эпидемиологик вазият билан боғлиқ. Бўстонлиқ – вилоятнинг энг сўлим ва хушманзара ҳудудларидан бўлгани боис, бу ердан қишин-ёзин сайёҳларнинг қадами узилмайди. Аммо, ўрганишлар давомида тумандаги умумий овқатланиш жойларининг тиббий-санитар аҳволи қониқарсиз эканлиги аниқланди.\nБугунги кунда ҳудудда 82 та умумий овқатланиш жойи мавжуд бўлиб, улардан 60 таси дезинфекция марказлари билан шартнома тузмаган. Улар орасида 17 та сомсахона ҳам мавжуд. Энг ёмони, бугунги кунда иш олиб бораётган 20 та новвойхонадан 5 таси санитария талабларига умуман жавоб бермайди.\nБундан ташқари, ҳудудда 7 та ноқонуний чиқиндихона аниқланди. Тумандаги бир неча марказий кўчалар, айниқса, “Қоронқул” маҳалласи ҳудудидаги намунавий уй-жойларнинг орқа томони ҳам ноқонуний равишда аҳоли томонидан маиший чиқиндилар ташлаш жойларига айлантирилган. Мазкур муаммолар ечими юзасидан депутат ҳамда жамоат назоратини кучайтириш юзасидан бир қатор амалий таклифлар ўртага ташланди. Айниқса, шу мақсадда ишлаб чиқилган “йўл хариталари” ижроси устидан масъуллар аниқ белгиланди.\nТуманга етказиб берилаётган газ босими бошқа ҳудудларга қараганда 2,5 баробар пастлиги боис уйларни иситиш учун аҳоли электр печлардан фойдаланади. Натижада электр сарфи 2-3 баробарга ортиб, авария ҳолатлари юзага келяпти. Бу билан боғлиқ муаммоларни бартараф этиш учун “Хумсон” электр станциясини “Дала” маҳалласидаги станцияга кўчириш ва янги трансформаторни ишга тушириш вазифа этиб қўйилди.\nТуманда “Обод қишлоқ” дастури бўйича иш олиб борилаётган “Маърифат” ва “Искандар” маҳаллаларида ичимлик сув тармоқларини реконструкция қилиш, бетонли таянчлар ўрнатиш, ички йўлларни таъмирлаш ишларини тезроқ якунига етказиш лозимлиги таъкидланди. Бунинг учун Уй-жой коммунал хизмат кўрсатиш вазирлиги, “Ўзбекэнерго” АЖ, Автомобил йўллари давлат қўмитаси, “Ўзсаноатқурилишбанк” туман бўлими, Тошкент вилояти ва Бўстонлиқ туман ҳокимлиги масъул этиб белгиланди.\nДам олиш мақсадида туманга ташриф буюрувчи фуқаролар томонидан атроф-муҳитга келтирилаётган зарарни бартараф этиш мақсадида эса бир неча дам олиш ҳудудларига ҳамда Ўрмон хўжалиги ҳудудига кириш қисмига “Экологик пост”лар ўрнатиш хусусида ҳам таклиф билдирилди. Ҳудудга киришни Жиззах вилояти Зомин тумани тажрибасидан келиб чиқиб пулли тарзда йўлга қўйиш масаласи мутахассислар томонидан кўриб чиқиладиган бўлди.\nСессия ишида Олий Мажлис Сенати Раиси Н.Йўлдошев иштирок этди.\nРаҳматилла ШЕРАЛИЕВ, “Халқ сўзи” мухбири.


Деҳқонободдаги баъзи экин майдонларини минглаб чигирткалар эгаллади – видео - 30.05.2022, Sputnik Ўзбекистон\nДеҳқонободдаги баъзи экин майдонларини минглаб чигирткалар эгаллади – видео\nМутахассислар воқеа жойини ўрганишга йўл олишган. Чигирткаларнинг тури ўрганишлар жараёнида маълум бўлади. 30.05.2022, Sputnik Ўзбекистон\nТОШКЕНТ, 30 май — Sputnik. Қашқадарёнинг Деҳқонобод туманида жойлашган айрим қишлоқлардаги экин майдонларини минглаб чигирткалар эгаллади. Ижтимоий тармоқларда бу акс этган видео тарқалди.Қашқадарё вилояти Чигиртка ва тут парвонасига қарши кураш хизмати бошлиғи Шуҳрат Қаршиевнинг Sputnik мухбирига маълум қилишича, чигирткалар 1 км майдонга тарқалган бўлиши мумкин. Лекин улар айни вақтда майдонларга зарар етказмайди.Унинг сўзларига кўра, бу йил чигирткалар вилоятнинг 125 минг гектарида тарқалиши башорат қилинган.Ҳозирда Деҳқонободда зарарли чигирткаларга қарши кимёвий ишлов бериш тадбирлари ўтказилиб, у ерда 4 та махсус техникадан фойдаланилмоқда. Бу йилги кураш тадбирларини муваффақиятли ўтказиш бўйича техника, ёқилғи мойлаш материаллари ва кимёвий воситалар захираси тўлиқ яратилган.Чигиртка тухумлари эрта баҳорда тупроқнинг устки қатлами ҳарорати +22...+25 даражага етганда чиқади. Улар тухум қўйгандан 35-40 кун ўтгач, тухумдан чиқиши май ойининг ўрталарида, май ойида қанот чиқариши кузатилади.Жиззахда чигирткалар тарқалишига қарши кураш бошландиМаълумот учун, Ўзбекистонда 150 дан ортиқ чигиртка тури учрайди. Шулардан 10 тури қишлоқ хўжалик экинлари, яйловлар ва бошқа ўсимликларга катта зарар етказиши мумкин.Чигирткалар яшаш тарзига қараб 2 гуруҳга тўда ҳосил қилиб яшовчи марокаш, осиё ва воҳа чигирткалари ҳамда маҳаллий чигирткаларга ажратилади.Улар Ўзбекистоннинг Сурхондарё ва Қашқадарё вилоятининг денгиз сатҳидан 250 метр баландликлардаги барча ҳудудларида учрайди. Навоий, Самарқанд, Жиззах, Сирдарё, Тошкент вилоятлари ва Фарғона водийсининг яйловларида ҳам кенг тарқалган.\nқашқадарё вилояти, чигиртка, деҳқонобод тумани\n11:49 30.05.2022 (янгиланди: 20:44 30.05.2022)\n© Sputnik / Алексей Куденко / Фотобанкка ўтишСтая саранчи, архивное фото\nМутахассислар воқеа жойини ўрганишга йўл олишган. Чигирткаларнинг тури ўрганишлар жараёнида маълум бўлади.\nТОШКЕНТ, 30 май — Sputnik. Қашқадарёнинг Деҳқонобод туманида жойлашган айрим қишлоқлардаги экин майдонларини минглаб чигирткалар эгаллади. Ижтимоий тармоқларда бу акс этган видео тарқалди.\nҚашқадарё вилояти Чигиртка ва тут парвонасига қарши кураш хизмати бошлиғи Шуҳрат Қаршиевнинг Sputnik мухбирига маълум қилишича, чигирткалар 1 км майдонга тарқалган бўлиши мумкин. Лекин улар айни вақтда майдонларга зарар етказмайди.\n“Ҳозирда мутахассислар иштирокида воқеа жойини ўрганишга йўл олдик. Чигирткаларнинг тури ўрганишлар жараёнида маълум бўлади. Улар маҳаллий ёки марокаш чигирткалари бўлиши мумкин”, - дейди Шуҳрат Қаршиев.\nУнинг сўзларига кўра, бу йил чигирткалар вилоятнинг 125 минг гектарида тарқалиши башорат қилинган.\nҲозирда Деҳқонободда зарарли чигирткаларга қарши кимёвий ишлов бериш тадбирлари ўтказилиб, у ерда 4 та махсус техникадан фойдаланилмоқда. Бу йилги кураш тадбирларини муваффақиятли ўтказиш бўйича техника, ёқилғи мойлаш материаллари ва кимёвий воситалар захираси тўлиқ яратилган.\nЧигиртка тухумлари эрта баҳорда тупроқнинг устки қатлами ҳарорати +22...+25 даражага етганда чиқади. Улар тухум қўйгандан 35-40 кун ўтгач, тухумдан чиқиши май ойининг ўрталарида, май ойида қанот чиқариши кузатилади.\nЖиззахда чигирткалар тарқалишига қарши кураш бошланди\nМаълумот учун, Ўзбекистонда 150 дан ортиқ чигиртка тури учрайди. Шулардан 10 тури қишлоқ хўжалик экинлари, яйловлар ва бошқа ўсимликларга катта зарар етказиши мумкин.\nЧигирткалар яшаш тарзига қараб 2 гуруҳга тўда ҳосил қилиб яшовчи марокаш, осиё ва воҳа чигирткалари ҳамда маҳаллий чигирткаларга ажратилади.\nУлар Ўзбекистоннинг Сурхондарё ва Қашқадарё вилоятининг денгиз сатҳидан 250 метр баландликлардаги барча ҳудудларида учрайди. Навоий, Самарқанд, Жиззах, Сирдарё, Тошкент вилоятлари ва Фарғона водийсининг яйловларида ҳам кенг тарқалган.


"QIZILQUMSEMENT" АЖ расмий веб-сайти Официальный сайт АО "QIZILQUMSEMENT"\nЦемент ва цемент махсулотларининг юкори сифати, жахон андозалари асосидаги хавфсиз ва замонавий ишлаб чикариш.\nЦемент ишлаб чикаришжа барча боскичларнинг тулик автоматлашган назорати. Узбекистоннинг барча масъулиятли курилиш объектларида.\nБиз юкори сифатли цементимиз билан фахрланамиз!!\nГурурли ривожланиш тарихимиз ва ёркин келажакга эга корхона сифатида фахрланамиз. Биз ходимларимизни куллаб кувватлаймиз ва кадрлаймиз! Инсонлар - Бизнинг асосий бойлигимиз!\nПортландцемент ПЦ 600-Д0\nКизилкумцемент ОАЖда портландцемент ишлаб чикариш кенг йулга куйилган булиб, унинг бир неча\nАсбестоцементли махсулотларни ишлаб чикаришда кенг кулланиладиган портландцементнинг узига хос бир\nПортландцементнинг ПТЦ I-100 тури махсус портландцемент туркумига киради. Тампонажли\nПортландцементнинг ПЦ 400 КД20 и ПЦ 300 КД 20 – композитли тури замонавий курилиш\nСульфатга чидамли Портландцемент ССПЦ 400 Д0. Сульфатга чидамли Портландцемент, оддий\nАсбестоцементли шифер листлари -курилишда кенг ишлатиладиган материал булиб асосан биноларнинг\nТог жинсларидан курилиш тоши ЩПС – неорганик сочилувчан материал. Тог жинсларининг эзилишидан\nАсосий кобиги УОНИИ-13/55 булган пайвандаш электродлари масъулиятли конструкцияларни пайвандлашда\nУтга чидамли шамот\n"Qizilqumsement" ОАЖда ута сифатли, юкори тобланишга ва утга чидамли шамот гиштлар ишлаб\nБугунги кунда уй-жой курилишида кенг ишлатиладиган махсулот сифатида деворбоп блоклар кулланилади.\nЙулак плиталари - бугунги кунда йул ва йулак курилишида ишлатиладиган махсулот хисобаланди.\nФБС - Бетонли\nФБС - Бетонли фундамент блоклар - девор ва подвалларни куришда ишлатилади. Бу блоклар огир цемент\nФикрнома биз хакимизда:\n"Qizilqumsement" корхонаси вилоятдаги салмокли корхона сифатида юртимиздаги курилишларда узининг улкан салохияти билан хисса кушиб келмокда. Цемент ишлаб чикаришда етакчи корхона\n"Qizilqumsement" ОАЖ, Навоий кон металлургия комбинатининг стратегик хамкори хисобланади. Корхона истикболли булиб, хамкор сифатида уз урни ва мавкеига эга.\nХалкаро Навои аэропорти курилишида, юк терминали ва бошка мухим стратегик объектларда биз "Qizilqumsement" махсулотини танладик.\nPark Byong Yeol\nЎзбекистон Республикаси Хукумати портали\nЯгона Давлат интерактив хизматлари портали\nНавоий вилояти хокимлиги расмий веб сайти\nНавоий шахар хокимлиги расмий веб-сайти


2. Ғарбий Тянь-Шанга хос камёб эндемик тур.\nЕр ости пояси жуда қисқа бўлган ярим бута. Ўсимлик шохчалари бир йиллик, ингичка, қисқа, 5 см гача узунликда, ётиқ тукли. Баргининг узунлиги 5–8 см, ётиқ ва йўғон оқ тукли. Баргчалари 5–8 жуфт, чизиқли, баъзан чизиқлари тасмасимон шаклга киради, узунлиги 7–12 мм, учи тўмтоқ, ёки салгина ўйилган, икки томони ётиқ оқ туклар билан қопланган. Гулпопуги зич жойлашган бир нечта бошчалардан иборат. 5–10 гулли, узунлиги 2–2,5 см. Гултожи оқиш. Дуккаги чўзиқ, бандсиз, ўткир учли, узунлиги 12–20 мм, эни 3–4 мм, ётиқ қора ва оқ туклар билан қопланган, икки уяли. Июль ойида гуллаб, меваси август, сентябрда етилади.\nТошкент вилояти: Писком дарёси ҳавзаси – Тепарсой ва Испайсойларнинг юқори қисмида учрайди.\nШағалли ва тошли тоғ ёнбағирларида ўсади.\nБу ҳакда маълумотлар йўқ.\nМахсус чоралар ишлаб чиқилмаган. Ўсиш жойлари Угом-Чотқол миллий табиат боғи ҳудудида жойлашган.


Умумтаълим мактаблари ўқувчиларининг фан олимпиадалари, билимлар беллашуви ва бошқа кўрик-танловлардаги иштироки ҳамда 9-синф битирувчиларини академик лицей ва касб-ҳунар коллежларига қамраб олишга бағишланган матбуот анжумани ўтказилди.\nВилоят халқ таълими бошқармаси бошлиғи А.Умаров мавзу юзасидан маълумот берди.\nТаъкидландики, билимлар беллашуви ўқувчилар орасидан иқтидорли ёшларни топиш ва рағбатлантиришга йўналтирилганлиги билан аҳамиятли бўлмоқда. Жорий йилда ҳам беллашувнинг республика босқичида иштирок этган 28 нафар самарқандлик ўқувчидан тўққиз нафари юқори ўринларни эгаллади.\nЎқувчиларнинг халқаро фан олимпиадалари, кўрик-танловлар ва спорт мусобақаларидаги ютуқлари ҳам салмоқли бўлаётир. Ёш спортчилар Жаҳон ва Осиё чемпионатлари, халқаро турнирларда 60 та олтин, 41 та кумуш ва 31 та бронза медалга сазовор бўлди.\n2015-2016 ўқув йилида 9-синф битирувчиларига касб танлашида кўмаклашиш ва танлаган касби ҳақида тўлиқ маълумот олишлари учун вилоятдаги академик лицей ва касб-ҳунар коллежларида “Мутахассислик – сенинг келажагинг” мавзуида кўргазмали тадбирлар ўтказилди.\nБундан ташқари, йил давомида “Қиз боланинг касби – унинг бахти”, “Илм ол, ҳунар ўрган, Ватанинг кутар сени”, “Касб-ҳунар – қизлар иқболи” каби мавзуларда давра суҳбатлари ташкил қилинди.\nАнжуманда вилоятда таълим сифати ва самарадорлигини ошириш борасида амалга оширилаётган ишлар эътироф этилди. Бундай ёшларни маҳаллаларнинг ўзида, жамоат тадбирларида рағбатлантириш, ибрат сифатида кўрсатиш лозимлиги айтилди.\nШунингдек, халқ таълими бошқармаси ва оммавий ахборот воситалари ходимлари ўртасида ҳамкорликни кучайтириш борасида таклифлар билдирилди.\nКиритилган вақти: 18/07/2016 18:44. Кўрилганлиги: 998\nМатериал манзили: https://samarkand.uz/press/news/matbuot-anjumani-2016-07-18


Мьянма бош қўмондони нима сабабдан давлат тўнтарилиши содир бўлганини тушунтирди - Daryo\n07:36, 10.02.2021 16598\nМьянма Қуролли Кучлари бош қўмондони генерал Мин Аун Хлайн халққа мурожаат қилиб, мамлакатда ҳокимиятни эгаллаб олиш сабабларини тушунтирди, деб хабар бермоқда Reuters.\nМин Аун Хлайннинг сўзларига кўра, 2020 йилда бўлиб ўтган мамлакатдаги сайловлар пайтида қонунбузарликлар содир бўлгани учун ҳарбийлар ҳокимиятни ўз қўлларига олишга қарор қилган. Генералнинг айтишича, ҳарбийларнинг сайловлардаги фирибгарликни текшириш бўйича талабларига сайлов комиссияси, президент ва парламент жавоб беришдан бош тортган. Шу муносабат билан ҳарбийлар ҳокимиятни эгаллашга ва демократия номидан фавқулодда ҳолат жорий этишга қарор қилган.\nМин Аун Хлайн олдинги ҳукуматнинг иқтисодий сиёсати сақланиб қолишини ва Мьянма хорижий капитал учун очиқ бўлиб қолишини таъкидлади.\n«Давлат учун масъулиятни вақтинча ўз зиммамизга олганимизда мамлакатнинг ташқи, иқтисодий ҳамда ҳукумат сиёсатида ҳеч қандай ўзгаришлар бўлмайди. Биз аввалгидек йўл тутамиз», — дея сўзини якунлаган генерал.\nГенерал, шунингдек, Мьянма конституциясини ҳимоя қилишга ва эркин ҳамда адолатли демократик сайловлардан сўнг ҳокимиятни топширишга ваъда берди. Бироқ у мамлакатда бўлиб ўтаётган норозилик ҳаракатларига изоҳ бермади.\nМаълумот учун, Мьянмада ҳокимият ҳарбийлар қўлига ўтганидан сўнг норозилик намойишлари бўлиб ўтаётган эди. Аввалроқ бу намойишлар тинч, ҳеч қандай ҳибсга олишларсиз ўтаётгани хабар қилинди.\nЛекин 9 февраль куни «ТАСС» нашрининг хабар қилишича, Мьянманинг иккинчи йирик шаҳри бўлган Мандалай полицияси ҳарбийларнинг ҳокимият тепасига келишига қарши намойишларда 20—30 кишини ҳибсга олган.\nТаъкидланишича, намойишчиларни тарқатиш учун сув пуркагичлардан фойдаланилган. Reuters хабарига кўра, 27 киши ҳибсга олинган, улардан бири журналист экани айтилмоқда. Норозилик намойишлари иштирокчилари шаҳарда беш кишидан кўп одамнинг йиғилишларига қўйилган тақиқни бузишда айбланмоқда.\nБундан аввал Мьянмада интернет ишлашида носозликлар кузатилгани ҳамда мамлакатда «Спутник V» вакцинаси рўйхатдан ўтказилгани ҳақида хабар берилганди.\n11:16, 24.09.2020 144402\n01:54, 06.05.2021 3708\n23:58 Бугун 8162\n23:54 Бугун 7337\n23:42 Бугун 3775\n22:28, 04.05.2021 84133\n22:26, 03.05.2021 80658\n23:58, 04.05.2021 63386\n17:59 Бугун 62109


Жасур Азимов: “Нефтчи” муҳлисларини стадионга чорлаб қоламан. Албатта ғалабалар билан уларни ҳурсанд қиламиз!” - Penalti.uz | Футбол янгиликлари олами!\n22:32 Спортчилар ижтимоий тармоқларда 26 0\n22:29 Андрей Канчельскис мағлубиятга изоҳ берди 15 0\n20:45 Москванинг "Локомотив" клуби Икер Касильясга жавоб қайтарди 75 0\n20:43 “Шахтёр” етакчиси бугун “Манчестер Сити”га қарши баҳсни ўтказиб юборади 14 0\n20:41 Немис клуби ПСЖ дарвозабонини сотиб олмоқчи 18 0\n22:31 Абдулазиз Жўрабоев: "Астойдил ҳаракат қилсакда, омад келмаяпти" 9 0\n22:30 Андрей Фёдоров: "Локомотив"га қарши кўплаб жамоалар ҳимоявий ўйин кўрсатмоқда" 11 0\n20:37 Эмре Жаннинг қачон сафга қайтиши маълум бўлди 11 0\n20:36 Хави фаолиятини қачон якунлашини айтди 20 0\n20:31 Ҳам МЮ, ҳам "Ювентус"да ўйнаган машҳур футболчилар (ФОТО) 40 0\n19:42 «Реал»ни бошқариши мумкин бўлган кутилмаган номзод топилди 42 0\n19:22 «Роналду ҳужумчи эмас» – Аллегри 54 0\n18:14 «Афсус, Мессига қарши ўйнолмайман» – Икарди 29 0\n18:11 Иньестага шарафига ҳайкал ўрнатилади 8 0\n18:04 Ўзбекистон кубоги-2018 финал баҳси 28 октябрь куни соат 15:00да бошланади 9 0\n18:00 Усейн Болт фаолиятини Австралия клубида бошлаши мумкин 6 0\n17:56 МОҚда спорт тиббиёти бўйича кореялик профессорлар ҳамкорлигида семинар ташкил этилди 9 0\n13:14 Лопетеги: «Реал» ҳали тирик» 24 0\n12:44 Роналду зўрлаш айблови ҳақида гапирди 52 0\n11:56 «Бавария» 60 млн еврога ЖЧ-2018 ғолибини қўлга киритмоқчи 38 0\n11:24 Серхио Рамос «Реал» машғулотида жамоа дебютантига жаҳл қилди (видео) 87 0\n11:23 Анчелотти Роналду йўл қўйган ягона хато ҳақида гапирди 111 0\n11:21 «Арсенал» муваффақиятли серия қайд этмоқда 19 0\n09:14 «Барселона» – «Реал» ўйинини қайси ҳакам бошқариши маълум 12 0\n09:11 Даврон Файзиев: «Сурхон»ни мағлуб этишимиз шарт эди» 25 0\n09:08 Роналду Искога жавоб берди 82 0\n09:02 "А" Серия. Турнинг сўнги ўйни бўлиб ўтди 8 0\nЖасур Азимов: “Нефтчи” муҳлисларини стадионга чорлаб қоламан. Албатта ғалабалар билан уларни ҳурсанд қиламиз!”\nСамарқанднинг «Динамо» клуби ярим ҳимоячиси Жасур Азимов Фарғонанинг «Нефтчи» клуби йиғинига қўшилиб, кўрикдан ўтмоқда. Жасур Азимовнинг келгусидаги режалари ҳақида қисқа интервью олдик.\n- Жасур Динамодаги фаолиятингиз ҳақида нималар дея оласиз?\n-«Динамо»даги фаолиятим жуда яхши ўтди деб ўйлайман. Мураббийлар билан биргаликда яхши ишладик, ўтган йили 12 ўринни олган бўлсак ҳам мавсумни яхши ўтказдик деб ўйлайман. Кубокда ҳам ярим финалга чиқдик, бу яхши натижа албатта. Умуман олганда жамоада бирдамлик ҳар доим бўлган.\n- «Нефтчи»даги келажагингиз тўғрисида нималар дея оласиз?\n-Ҳозирча йиғиндамиз, агар ҳаракатларим мураббийга ёқса «Нефтчи»да қолиб, «Супер Лига»да яхши жамоани шакллантириш.\n-Ўтган мавсумда «Нефтчи»жамоаси мухлисларни кўп бор ранжитган, жорий йилда жамоа олдига қандай мақсадларни қўйган?\n-«Нефтчи»жамоаси ҳозирча янгиланмоқда. Албатта жамоанинг мақсадлари жуда юқори. Ўша «эски» «Нефтчи» жамоасини яна ортга қайтариш.\n- Динамодаги муҳит қандай эди. Хусусан футболчилар ўз маошларини вақтида олармиди?\n-Албатта ҳар бир жамоада натижага қараб муносабат бўлади. Бошида ҳаммасини вақтида олар эдик... Лекин охирида қийинчилик бўлди....\n- «Нефтчи»ни мухлислари жамоадан фақат ғалаба кутишади. Уларга сизнинг янги жамоадаги фаолиятингиз қизиқ. Шу сабабли мухлисларга айтадиган сўзингиз борми?\n-«Нефтчи» мухлисларини стадионга чорлаб қоламан. Албатта ғалабалар билан уларни хурсанд қиламиз!\n- Бошқа жамоалардан таклиф бўлдими? Хусусан, хориж клубларидан?\n- Ўзимиздан кўп жамоалардан таклиф бўлди, мен ўзимга ва келажагимга мос келадиган жамоага ўтишга қарор қилдим. Хориждан, асосан, Малайзия, Таиланд ва Уммон клубларидан таклиф бўлди. Лекин ўзимизни чемпионат уларникидан анча кучли деб ўйладим.\n- Сизнингча клубларимиз ичида қай бири билан ўйин сиз учун қийин кечади?\n-Шахсан мен учун «Насаф» ва «Машъал» жамоаларига қарши ўйин қийин кечади.\n-Жасур, айтингчи бугунги кунда Ўзбекистон Футбол Асотсацияси олиб бораётган ислоҳотларга фикрингиз қандай, раҳбариятгачи?\n-Албатта бундай ислоҳотлар қачонлардир бўлиши керак эди. Бу қарорларни мен тўғри қабул қилдим ва футболимиз ривожланишига ишонаман. Аммо кутилмаганда «Супер Лига» ни ташкил қилиниши ҳайрон қолдирди, балки 2019 йилда буни амалга ошириш керакмиди? Билмадим!\n-Рақобат деганда сиз нимани тушунасиз? Жуда кучли рақобат ичида ўйнаш сиз учун маъқулми?\n-Рақобат бўлгани жуда яхши, чунки рақобатда футболчи ўса олади. Агар кучли рақобат бўлса жамоада ҳамма асосий таркибга кириш учун курашади.\n- «Нефтчи» билан шартнома тузилдими ва у қанча вақтга?\n-Ҳозирча жамоа билан оғзаки келишув бор холос...\nМаъмур Пармонов суҳбатлашди\n02.02.2018, 17:51:28 1345 0\nВенгер: «Арсенал» мухлиси бўлиб қоламан»\n«Нефтчи» – «Бухоро» ўйини соат 15:00да бошланади\n"Нефтчи" дастлабки йиғинни якунланди\nЖами: 19 Фойдаланувчилар: 0 Мехмонлар: 19


@diniysavollar - Kanal statistikasi Дин ва ҳаётга оид саволлар. Telegram Analytics\n@diniysavollar Yoqdi 0\nтелеграмдаги расмий каналига хуш келибсиз!\nСаволлар бу ерга жўнатилади ⬇\n©Каналдан маълумот олинганда манба кўрсатилиши шарт.\n1704 ta kanal eslovlari\n89 ta e’lonlar eslovlari\n29 Jan, 06:53\n28 Jan, 17:20\n27 Jan, 03:43\n22 Jan, 22:38\n21 Jan, 05:46\n17 Jan, 06:28\n𝐒𝐈𝐙 𝐁𝐈𝐙𝐆𝐀 𝐊𝐄𝐑𝐀𝐊𝐒𝐈𝐙\n❁ AS-SAHIH ❁\n15 Jan, 06:35\n@diniysavollar iqtibos olgan kanallari\n24 Jan, 07:35\nДин ва ҳаётга оид саволлар 28 Jan, 16:27\n❓261-CАВОЛ: Намоз тугагандан кейин Оятал курси ва ундан кейинги зикрлар ҳақида маълумот беринг. Қилмаса гуноҳкор бўладими? Олдиндан раҳмат.\n💬 ЖАВОБ: Бисмиллаҳир роҳманир роҳим. Намоздан кейин ўқиладиган Оятал курси ва зикрлар Пайғамбаримиз саллаллоҳу алайҳи васалламнинг бизга қилган тавсиялари бўлиб, мустаҳаб даражасидаги амаллардир (Мустаҳаб ҳақида бу ерда ўқинг: https://t.me/diniysavollar/468). Уларга доимий амал қилиб юриш катта ажрлар ҳосил бўлишига сабаб бўлади. Лекин унга амал қилмаган киши катта имтиёз ва савоблардан қуруқ қолса-да гуноҳкор бўлмайди.\nПайғамбаримиз алайҳиссалом фарз намозлардан кейин "Оятал курсий"ни ўқишнинг фазилати ҳақида шундай дейдилар:\nДин ва ҳаётга оид саволлар 27 Jan, 09:28\n6. Араб тилини яхши билган киши Қуръондан ўзича ҳукм чиқарса бўладими?\nДин ва ҳаётга оид саволлар 26 Jan, 16:05\n❓260-CАВОЛ: Аҳли сунна вал жамоа наздида солиҳ амалларнинг қабул бўлиш шартлари нималар?\n💬 ЖАВОБ: Бисмиллаҳир роҳманир роҳим. Солиҳ амалларнинг қабул бўлиш шартлари қуйидагилар:\nяъни: “...Аллоҳ аслида тақволи кишилардан қабул қилур” (Моида сураси 27-оят).\nДин ва ҳаётга оид саволлар 25 Jan, 19:03\n❓259-CАВОЛ: Мен диний китобларни ўқиётганимда фарз, вожиб, суннат, нафл, мустаҳаб, макруҳ, деган сўзларга дуч келаман. Яна шунақа сўзлар бўлса уларни ҳам қўшиб тушунтириб берсангиз.\n💬 ЖАВОБ: Бисмиллаҳир роҳманир роҳим. Саволда зикр қилинган ҳукмлар (атамалар) асосан еттига бўлинади:\n🔹"Суннатуз-завоид" – Пайғамбаримиз саллаллоҳу алайҳи васалламнинг кийиниш, ўтириш, туриш ва таомланиш каби одатлари (бу ишлар ибодат ва қурбат сифатида қилинмаган). Уларга амал қилган киши савоб олади, тарк қилган киши гуноҳкор бўлмайди.\n✔ Нафл – қилса савоб, қилмаса гуноҳ бўлмаган амаллардир. Масалан, нафл намозлар каби. Нафл ибодатлар фарз ибодатлардаги нуқсонларни тўлдирувчи ҳисобланади. Баъзи уламолар "нафл" ўрнида мустаҳаб атамасини ҳам қўллашади. Мустаҳаб – Пайғамбаримиз саллаллоҳу алайҳи васалламнинг гоҳида қилиб, гоҳида тарк қилган ва салафи солиҳлар хуш кўрган амаллари. Уни “мандуб”, “адаб” ёки “фазилат” деб ҳам атайдилар. Баъзи уламолар уни суннатул ҳуда ва суннатуз-завоиддан паст даражада туради десалар, бошқа уламолар суннатуз-завоид мустаҳаб маъносидаги амалдир, деганлар. Мустаҳаб ҳам савобли амал бўлиб, уни тарк қилишни уламолар асло макруҳ деб билмайдилар.\nДин ва ҳаётга оид саволлар 24 Jan, 07:35\n5. Пайпоққа масҳ тортса бўладими ?\nДин ва ҳаётга оид саволлар 23 Jan, 14:30\n❓258-CАВОЛ: Жаноза намози ўқиш олдидан имом-домла марҳумнинг яқинларидан бирини чақириб: “Маййитнинг олди-бердилари бўлса зиммангизга оласизми?” – деб сўрайди. Маййитнинг эгаси марҳумнинг қарзларини зиммасига олгандан кейин жаноза ўқилади. Қарзларни зиммасига олган киши тўлаб берадими, у зиммасига олиши билан маййит “ҳаққул абд (банданинг ҳаққи)”дан холос бўладими?\n💬 ЖАВОБ: Бисмиллаҳир роҳманир роҳим. Вафотидан кейин ўзидан мол қолдирган маййитнинг қарзига кафил бўлиш жоизлиги борасида ҳеч қандай ихтилоф йўқ. Қарзларни зиммасига олган маййитнинг эгаси ёки бошқа шахс бўлсин маййитнинг мерос қолдирган молидан қарзларни адо қилиб беради. Қарзлар адо бўлиши билан маййит “ҳаққул абд”дан халос бўлади.\nДин ва ҳаётга оид саволлар 21 Jan, 08:24\n4. Сафарда суннат ўқиладими?\nДин ва ҳаётга оид саволлар 20 Jan, 12:48\nДин ва ҳаётга оид саволлар 20 Jan, 08:43\nяъни: “Маълум бўлсинки, Аҳли сунна вал жамоанинг калом илми (яъни, ақоид)даги раислари икки кишидир: Бирлари ҳанафий, бошқалари шофеъий мазҳабида. Ҳанафийлари Абу Мансур Муҳаммад ибн Маҳмуд Мотуридий бўлиб, у зот “Имомул Ҳуда” - "Ҳидоят имоми" деган ном қозонган. Шофеъийлари “Суннат шайхи”, “Жамоат раиси”, “Мутакаллимлар имоми”, “Пайғамбарлар саййиди суннатларига ёрдам берувчи”, “Дин ҳимоячиси”, “Мусулмонлар ақидасини сақлашга ҳаракат қилувчи” Абул Ҳасан Ашъарий Басрийдир” (“Мифтаҳус саода” китоби).\n❓257-CАВОЛ: Мусулмонлар орасида Аҳли сунна вал жамоа деган сўз тез-тез ишлатилади. Бугунги кундаги ҳар-хил тоифалар ҳам ўзларини аҳли сунамиз, деб бошқаларни бадъатчига, адашганга чиқармоқдалар. Аслида, "Аҳли сунна вал жамоа" деганда айнан кимлар тушунилади? Мана шу ҳақида бироз тушунча берсангиз?\n💬 ЖАВОБ: Бисмиллаҳир роҳманир роҳим. “Аҳли сунна вал жамоа” арабча ибора бўлиб, “Суннатга амал қилувчи ва жамоатга эргашувчи кишилар”, деган маънони англатади. Аҳли сунна вал жамоа – ислом тарихининг барча даврларида мусулмонларнинг катта қисмини ташкил қилган. Улар Пайғамбаримиз саллаллоҳу алайҳи васаллам ва хулафои рошидин: Абу Бакр, Умар, Усмон, Али разияллоҳу анҳумнинг суннатларини маҳкам ушлаганлар. Улар - дин пешволари бўлмиш саҳобалар, тобеъинлар ва тўрт мўътабар фиқҳий мазҳаб имомлари йўлларига эргашган жамоадир. Аҳли суннат вал жамоа мазкур улуғларнинг йўлини нақл ва муттасил иснод (оғизма-оғиз эшитиш) билан қабул қилиб олганлар.\nДин ва ҳаётга оид саволлар 18 Jan, 08:12\n3. Ҳозирги кунда фиқҳий мазҳабларга эргашиш шартми?\nДин ва ҳаётга оид саволлар 17 Jan, 07:18\n2. Эрнинг аҳли-аёли олдидаги бурчлари\nДин ва ҳаётга оид саволлар 16 Jan, 15:59\n❓256-CАВОЛ: Яқинда эшитиб қолдим, жинсий алоқадан олдин хотин кишининг сочлари ўрилган бўлса, ғусл қилаётганда бошини ўртасига масҳ тортса бўлди, дейишди, шу тўғрими? Агар нотўғри бўлса, қоидасини тушунтириб беришингизни сўрайман.\n💬 ЖАВОБ: Бисмиллаҳир роҳманир роҳим. Жинсий алоқадан аввал хотин кишининг сочи ўрилган ва уни ғуслдан аввал ёйиш машаққат бўлса, сочнинг ости (яъни, бош териси)ни тўлиқ ювади. Осилиб турган сочни ювиш шарт бўлмайди. Лекин жинсий алоқадан аввал сочи ўрилмаган бўлса, ғусл пайтида сочини ҳамма жойини ювади. Ҳар бир соч толасига сув етказади, акс ҳолда ғусли дуруст бўлмайди. Алоқадан аввал ўрилмаган сочни алоқадан кейин ўриб олса ҳам, барибир сочнинг ҳамма жойини ювади.\nДин ва ҳаётга оид саволлар 16 Jan, 13:05\n1. Жунуб киши ғусл учун тайёрланган челакдаги сувнинг ҳароратини билиш учун пок қўлининг қанча қисмини сувга ботирса сув оби мустаъмалга айланади?\nДин ва ҳаётга оид саволлар 16 Jan, 12:34\n❓255-CАВОЛ: Адашган, бевақт она бўлган қизлар ҳақида уларнинг шахсини ошкор қилувчи ахборотлар турли манбаларда турлича тарқатилмоқда. Бу каби махфий тутилиши лозим бўлган ахборотни тарқатувчилар ҳақида қонуний жавобгарлик бор. Айб иш содир этган кишилар ҳақида ахборотларни ошкор қилишга динимизда қандай муносабат билдирилади?\n💬 ЖАВОБ: Бисмиллаҳир роҳманир роҳим. Қизларимизнинг никоҳсиз фарзанд кўриши минг йиллардан бери Ислом динига амал қилиб, дунё халқларига ҳаё, ахлоқ-одоб масаласида ўрнак бўлиб келган мусулмон халқимиз учун жуда хижолатли ҳолатдир. Оиладаги тарбияда фақат моддий томонга эмас, балки маънавий тарбия: дин-диёнат, одоб-ахлоқ, ҳаё-ибо масалаларига ҳам эътибор қаратиш жуда муҳим. Шундагина юқоридаги каби ҳижолати ишлардан халос бўлишнинг иложи бўлади.\n" من رأى منكم منكرا فليغيره بيده فإن لم يستطع فبلسانه فإن لم يستطع فبقلبه وذلك أضعف الإيمان " (رواه مسلم عن أبي سعيد الخدري رضي الله عنه)\nяъни: "Ким мўминнинг айбини яширса Аллоҳ қиёмат куни унинг айбини яширади". (Имом Бухорий ривоятлари). Бошқа бир ҳадиси шарифда эса:\nяъни: "Ким мусулмон биродарининг айбини яширса Аллоҳ унинг айбини қиёмат куни яширади. Ким мусулмон биродарининг айбини ошкор қилса Аллоҳ унинг айбини ошкор қилади, ҳатто уни ўз уйида ҳам шарманда қилади" – дейилади. (Имом Ибн Можа ривоятлари)\nБу мавзуга тегишли яна бир масала, ҳеч кимга мусулмонларнинг айбини пойлаб юриш, жосуслик қилиш мумкин эмас. Чунки Аллоҳ таоло Қуръони каримда: “Жосуслик қилманг" – деб очиқчасига бу ишдан қайтаради (Ҳужурот сураси, 12-оят). Демак ўзгаларнинг айбларини ахтариб, жосуслик қилиб юриш динимизда катта гуноҳ саналади. Валлоҳу аълам.\nДин ва ҳаётга оид саволлар 14 Jan, 13:43\nБир қиз бола йигит билан (улар севишмаган бўлса) тўғри маънода дўстлашиши ёки бирга дарс тайёрлаши мумкинми?\n" لا يخلون رجل بامرأة إلا كان ثالثهما الشيطان " (رواه الامام الترمذي عن عمر رضي الله عنه)\n"لاَ تَلِجُوا عَلَى الْمغيبَاتِ. فَإِنّ الشّيْطَانَ يَجْرِي مِنْ أحَدِكُمْ مَجْرَى الدّمِ"(رواه الامام الترمذي عنْ جَابِرٍ)\nяъни: “Эри йўқ аёлларнинг ёнига кирманглар. Чунки шайтон (ҳар) бирингизнинг қон томирида юради...” (Имом Термизий ривоятлари).\nяъни: “...Бас, сизларга Мендан ҳидоят келганда, ҳидоятимга эргашганларга хавф йўқдир ва улар ташвиш ҳам чекмайдилар” (Бақара сураси, 38-оят).\nДин ва ҳаётга оид саволлар 14 Jan, 07:25\n❓253-CАВОЛ: Халқимизда илон шўрва эркак кишига қувват беради, деган гап бор. Айтингчи илон шўрва ҳалолми?\n💬 ЖАВОБ: Бисмиллаҳир роҳманир роҳим. Аксарият фиқҳий манбаларимизда турли хил ер усти ва остида яшайдиган ҳашаротлар, судралиб юрувчилар қатори илонни ҳам ейиш ҳаром эканлиги айтилган. Сабаби Аллоҳ таоло пок нарсаларни ҳалол қилган ва инсон табиати жирканадиган нарсаларни ҳаром қилган.\nДин ва ҳаётга оид саволлар 13 Jan, 09:55\nКильки деган консерва бор. Арзон балиқ, узунлиги 3 см атрофида, ичи тозаланмаган, шу ҳалолми?\nяъни: “...Аллоҳ сизларга енгилликни истайди, оғирликни хоҳламайди” (Бақара сураси, 185-оят).\nإن الدين يسر، ولن يشاد أحد الدين إلا غلبه... (رواه البخاري. عن أبي هريرة رضي الله عنه)\nяъни: “Албатта, дин осондир. Ким динни қаттиқ олса, дин уни енгиб қўяди...” (Имом Бухорий ривоятлари). Ким динга амал қилишда ҳаддидан ошса, охирида унинг амали узилиб қолади. Амал қилолмай мағлуб бўлади.


Қирғизистон президенти Манас аэропортидан логистика маркази сифатида фойдаланишда турк авиакомпанияларига имтиёзлар ваъда қилди\nҚирғизистон Президенти Садир Жапаров Туркия авиакомпанияларини ушбу халқаро лойиҳани амалга оширишда имтиёзли шартларни кафолатлаб, Манас халқаро аэропортидан Осиёдаги транспорт-логистика маркази сифатида фойдаланишга чақирди.\nБу ҳақда у 9 июнь куни Анқара шаҳрида Қирғизистон ва Туркия ўртасидаги стратегик ҳамкорлик олий кенгашининг V йиғилишидаги нутқи пайтида айтиб ўтди. Давлат раҳбари матбуот хизматининг хабар беришича, Садир Жапаров таъкидлашича, Қирғизистон Республикаси ташқи савдо таркибида Туркия алоҳида ўрин тутади, аммо ҳамкорликни фаоллаштириш керак, бу икки мамлакат ўртасидаги савдо айланмасини 1 миллиард долларга етказади.\nУ туркиялик сармоядорлар учун қулай шароит яратишга ва Қирғизистон қонунчилигига мувофиқ имтиёзлар беришга тайёрлигини таъкидлади ва шунингдек 8 июль куни Чўлпон-Ота шаҳрида Савдо-иқтисодий ҳамкорлик бўйича қўшма ҳукуматлараро комиссиянинг 10-йиғилиши бўлиб ўтишини айтди.\nБу ерда Қирғизистон Республикаси Президенти икки мамлакат фуқароларининг ҳуқуқлари ва қонуний манфаатларини ҳимоя қилиш мақсадида уларни иш билан таъминлашга кўмаклашиш чораларини кўриб чиқиш мақсадга мувофиқлиги тўғрисида масалани кўтарди. Унга кўра, 2021 йилда Қирғизистон — Туркия дипломатик алоқалари ўрнатилганининг 30 йиллиги нишонланмоқда, шу муносабат билан у 2021-2022 йилларда Қирғиз ва турк маданияти кунларини ўтказиш зарурлигини таъкидлади.\nЭслатиб ўтамиз, Садир Жапаровнинг 9 июнь куни бошланган Туркияга расмий ташрифи 11 июнгача давом этади. Шу вақт ичида у Қирғизистон — Туркия бизнес форуми ишида қатнашиши ва шу мамлакатда яшовчи қирғизлар билан учрашиши кутилмоқда.\nСадир Жапаров учун бу Қирғизистон Президенти сифатида Туркияга биринчи сафар. Бу воқеа “Сапат” халқаро таълим муассасасининг президенти, Туркияда туғилган ва Қирғизистон фуқароси Орхан Инанди Бишкекда ғойиб бўлган пайтга тўғри келди. У 1 июнга ўтар кечаси бедарак йўқолган. Полиция Қирғизистон Республикаси Жиноят кодексининг 170-моддаси («Одам ўғирлаш») билан иш қўзғатди ва интенсив тинтув ўтказаётганлигини эълон қилди.


Таксопарк нима? Бу таксида йўловчи ташишни ташкил этиш, шунингдек автомобил қўйиш станциялари ва таъмирлаш устахоналари, ва ўз худудида метан газ қуйиш шаҳобчаларига эга корхонадир. Барча таксопарклар маҳаллий ва чет элда метан газ ускуналари билан ишлаб чиқарилган автомабиллардан иборат.\nТаксопарклар учун метан газ қуйиш шаҳобчалари:\n• Юуридик шахс ташкил қилинг, таксиларни бошқариш учун хисобчи топинг;\n• Ўз таксопартингиз учун метан газ қуйиш шаҳобчасини ташкил қилиш учун 10 миллион рубл ёки ундан ортиқ сармоя киритинг;\n• Форнова Гас вакиллари билан шартнома тузинг ва ўз таксопаркингиз учун метан газ қуйиш шаҳобчасини қуринг ва тренингларда қатнашинг;\n• Кичик офис ва газни улаш имконига эга кичик майдон топинг;\n• Метан автомабил транспорти сотиб олинг ва рўйхатдан ўтказинг, метан газ қуйиш шаҳобчаси фаолияти учун рухсат олинг;\n• Автомабил воситаларини ёнилғи билан тўлдиринг.\nМетан станциялари озиқ-овқат саноати корхоналари ва айниқса, нонвойхоналар каби к енг тарқалган.\nРоссиядаги нон заводлари нон махсулотлари ишлаб чиқаришга ихтисослашган корхоналардир. 2015 – йилга келиб Москва шахриниг ўзида 18 та нон заводи ва 2 та қандолатчилик – ширинкулча комбинати ва нон маҳсулотлари ишлаб чиқарувчи корхоналар мавжуд бўлиб, мамлакат миқёсида катта ҳажмда махсулот ишлаб чиқаришган.\nҲозирги кунда барча нон заводлари замонавий юқори механизатсиялашган корхоналар бўлиб бозорда ишончга кирган ва ўз қатий позитсиясини егаллаб улгурган. Жуда кўп нон заводлари аллақачон газ моторларига ўтиб бўлган ёки ўз майдонларида метан газ қуйиш шахобчаларини қуришга ўтишни режалаштиришмоқда.\nНон маҳсулотларининг асосий қисми заводда аньанавий классик технологиядан фойдаланиб – шимгич усули билан ва қалин ферментлар орқали ишлаб чиқарилади, натижада сиз лаззатли ва хушбўй нонни оласиз. Нонни пиширда печларда ишлатиладиган табиий газга еҳтиёж бор. Шу газ хар куни истеьмолчиларга нонни етказиб берадиган автомобиллар ва юк машиналари учун ёқилғи сифатида ҳам ишлатилади. Метан газ қуйиш шаҳобчаларидан фойдаланадиган нон заводлари истеьмолчиларга нонни етказиб беришда бензин ва дизелни сезиларли даражада тежайди.\nБир нечта шаҳарларда нон заводлари ўз метан газ қуйиш шаҳобчаларини ташкил этиб бўлишган. Ушбу шахарларнинг нон махсулотлари ишлаб чиқариш харажатларини минималлаштириш тажрибаси Россиянинг бошқа шаҳарларига хам етказилиши мумкин.


САМАРАЛИ ОЧИҚ МУЛОҚОТ – TIES\n“Тошкент ИЭС” АЖда ёшлар муаммоларини тизимли ҳал этишга қаратилган йиллик “Йўл харитаси” асосида “Рахбар ва ёшлар” учрашуви бўлиб ўтди\n2021 йил Президентимиз томонидан мамлакатимизда “Ёшларни қўллаб-қувватлаш ва аҳоли саломатлигини мустаҳкамлаш йили” деб эълон қилиниши мамлакатимиз, хусусан, станциямиз ёшлари учун ҳам кенг имкониятлар эшигини очди. Бугунги кунда корхонада 400 нафарга яқин йигит-қизлар фаолият олиб бормоқда. Ёшлар муаммоларини тизимли ҳал этишга қаратилган йиллик “Йўл харитаси” асосида турли маърифий учрашувлари, спорт мусобақалари, маънавият тадбирлари ўтказиб келинмоқда. Корхонада ёшларнинг бўш вақтларини мазмунли ўтказиш мақсадида кичик футбол майдони қайта таъмирланди ва айни пайтда барча ишчи-ходимларга хизмат қилмоқда. Корхона ёшлари нафақат ўз соҳасининг етук мутахассисига айланиб бормоқда, балки туман ва вилоят миқёсида ўтказилаётган турли тадбирларда фаол қатнашмоқдалар. Масалан “Ёшлар форуми”да иштирок этиш учун корхонанинг 20 нафар салоҳиятли ва илғор ёшлари жўнаб кетишди.\nТадбирда асосий эътибор ёшлар муаммоларини тизимли ҳал этишга асосланган йиллик “Йўл харитаси”га қаратилди. Учрашувда 128 нафар станция ёшлари қатнашди. Бош директор М. Иноятов сўзга чиқди. Ёшларга яратилаётган шароитлар ва имкониятлар ҳақида фикр алмашилди. Бундан ташқари ёшлар томонидан ижтимоий ёрдам, олий ўқув юртига станция томонидан бериладиган йўлланмалар, шартнома тўловларига оид саволлар ўртага ташланди.\n– Эзгу мақсадда олиб бораётган амаллар ва тадбирлар келажакда ўзининг муносиб натижасини беришига ишонамиз. Чунки давлатимиз томонидан ёшларга кўрсатилаётган ҳар бир эътибор мана шу корхона ёшлари тимсолида ўз аксини топмоқда. Ёшларимиз ҳам шунга муносиб бўлишларига аминмиз, – деди ўз сўзида М. Иноятов.\nТадбир сўнгида фаол ёшлар раҳбарият томонидан тақдирландилар.


Қирғизистонда ҳали қочқинлар кўп\nАндижон воқеаларидан кейин Қирғизистондан бошпана топган ўзбекистонлик қочқинларнинг 500 га яқини учинчи давлатга кўчирилган эди. Айни пайтда яна юздан ортиқ қочқин Қирғизистондан бошқа давлатларга кўчирилишини кутиб турибди.\nЎшлик инсон ҳуқуқлари ҳимоячиси Иззатулло Раҳматуллаев икки йилдан бери Қирғизистонда яшаётган ўзбекистонлик қочқинлар муаммоси билан шуғулланиб келади.\n“Андижон воқеаларидан бери икки йил ўтганига қарамай, ҳали ҳам ўзбекистонлик қочқинлар Қиризистонга бошпана излаб келмоқда. Уларнинг сони аввалгидай кўп эмас, лекин барча қочқинлар сонини аниқ айтиб бўлмайди”, - деди И.Раҳматуллаев.\nЎзбекистонлик қочқин Тоғбой Раззоқов айни пайтда Бишкекда 50 нафар ўзбек қочқини яшаётгани, яқинда Ўзбекистондан яна бир неча оила Бишкекка бошпана сўраб келганини айтади.\nҚирғизистонлик ҳуқуқ ҳимоячиси Бахтихон Жапарова қочқинлар оқимининг шу кунгача тўхтамаганини изоҳлар экан: “Андижон воқеаларига хориж мамлакатлари сиёсий баҳо берса ҳам Ўзбекистон ичкарисида сиёсий баҳо берилмади. Бу воқеада иштирок этганларнинг барчаси жуда катта тазйиқларга учрамоқда. Шунинг учун ҳам қочқинлар оқими шу кунгача тўхтамаяпти”, - деди.\nИ.Раҳматуллаев эса Ўзбекистонда Андижон воқеаларига нафақат сиёсий, балки ҳуқуқий баҳо ҳам берилиши лозим, деб ҳисоблайди.\nҚочқинлар муаммоси билан шуғулланувчи жалолободлик ҳуқуқ ҳимоячиси Абдуназар Маматов яқинда Андижонга бориб келган.\nУнинг айтишича, андижонликлар икки йил аввалги воқеаларни эслашни хушламайди. Бу воқеалар тўғрисида очиқ гапирган одамлар қувғин қилиниб, бошқа давлатларга қочқин сифатида бошпана сўраб кетишга мажбур бўлмоқда.\n“Андижонликлар ташқаридан келган одамлар билан суҳбатда иложи борича бу мавзуни четлаб ўтишга ҳаракат қилмоқда. Гапирганлар эса фақат давлат расмий нуқтаи-назаридан туриб гапиради. Давлат нуқтаи – назаридан бошқача фикр билдирганлар эса тез орада қочқинлар қаторига қўшилишга мажбур бўлмоқда” , - деди А.Маматов.\nҚирғизистонда андижонлик қочқинларни террорчиларга тенглаштирувчи, Ўзбекистон ҳукумати айнан террорчилар гуруҳига қарши қуролли тадбир ўтказганини таъкидловчилар ҳам бор. Жалолободлик мустақил кузатувчи Узоқбой Маматқулов шундайлардан бири.\n“Диний экстремистлар Ўзбекистон ҳудудидан йўқ қилиниши лозим. Андижон воқеалари халқнинг қашшоқлигидан келиб чиқди, деган гаплар ҳам бор. Бироқ бу фикрга қўшилмайман. Чунки халқ қашшоқ бўлса, бу исён Ўзбекистоннинг барча вилоятларига ёйилиши керак эди. Бироқ ўзбек халқи террорчиларни қўллаб-қувватламади. Ўзбекистон ҳукумати эса Андижонда террорчиларга қарши курашди”, - дейди У.Маматқулов.\nЎшлик ҳуқуқ ҳимоячиси И.Раҳматуллаев бу фикрга қўшилмайди.\n“Мен қочқинлар масаласи билан шуғулланганман. Улар орасида террорчилар йўқ эди. Улар сиёсий, ҳуқуқий талаблар билан намойишга чиққан тинч аҳоли эди. Улар мана шу талаблари учун отилган одамлардир” , - деди И.Раҳматуллаев.


Хатми Қуръон савобини бағишлаш — Зикр аҳлидан сўранг\nСаволлар › Мавзу: Дуолар › Хатми Қуръон савобини бағишлаш\nOFSM сўради 8 ой аввал\nХатми Қуръон қилиш дегани, Қуръонни аввалидан охиригача ўқиб чиқиш деганидир. Сиз назирингизни устидан чиқибсиз.\nҲар бир қилинган яхшиликнинг савобини бағишлаш жоиз. Нақшбандий тариқатининг машойихларидан Зулфиқор Аҳмад Нақшбандий ҳазратлари савоб бағишлашда қуйидагича таълимотни берганлар. Қандай яхши амал қилсангиз ҳам савобини Одам алайҳиссаломдан то қиёматгача келувчи мусулмонларга бағишладим – деб ният қилинг.\nФойда: Масалан ким бир бор Субҳааналлоҳ деса, у битта яхшиликни қилган бўлади. Аллоҳ таоло бир яхшиликка ўн баробардан етти юз баробаргача савоб беришни ваъда қилган. Бу дегани бир бор “Субҳааналлоҳ” деганимизга ўнта яхшиликни берилади. Агар биз ўша “Субҳааналлоҳ”нинг савобини барча мусулмонларга бағишласак уларга эҳсон қилган бўламиз ва ҳар бир мусулмонга қилинган эҳсон эвазига бизлар учун “битта яхшилик қилинди” деган нарса ёзилади. Уларга қилинган ҳар бир яхшилик эвазига энг ками ўн баробар яхшилик қилганнинг савоби ёзилади. Ўйлаб кўрсак, Одам алайҳиссаломдан буён бу дунёга қанча одам келди-ю, қиёматгача яна қанчаси келади. Бир бор Субҳааналлоҳ деганимиз учун шунчалик савоб берилса, буни ўзгаларга ўргатиб, улар ҳам бунга амал қилишса уларнинг амал қилгани учун ҳам савоб берилади. Баъзилар буни “Савоб олишдаги олтин силсила” деб атайдилар. Валлоҳу аълам!


"Амаки, қаранг, бизни киритишмаяпти". Чироқ устасининг Президентга айтган бир оғиз гапи билан катта саҳнага кирган Севара Турсунова (видео) - Darakchi\n"Амаки, қаранг, бизни киритишмаяпти". Чироқ устасининг Президентга айтган бир оғиз гапи билан катта саҳнага кирган Севара Турсунова (видео)\nЖАМИЯТ 30.04.2022, 16:38\nСевара Турсунова. Бу исм нафақат журналистика соҳасига қизиққанлар, балки ойнаи жаҳон қаршисида ўтирган ҳар бир ўзбекистонлик учун таниш. Унинг такрорланмас овози билан Ўзбекистоннинг биринчи Президенти Ислом Каримов билан боғлиқ энг муҳим жараёнлар ёритилган. Ўзидан овози қадрдон дея таърифлашади. Ҳам телевидениенинг, ҳам давлат раҳбари ёнида юришдек масъулиятни узоқ йиллар тенг олиб бора олган журналист, Ўзбекистонда хизмат кўрсатган маданият ходими, “Меҳнат шуҳрати” ордени совриндори билан яқиндан суҳбат қилишни ният қилдик.\nСевара Турсунова 1957 йилда Тошкентда филологлар оиласида туғилган. Мактабни тамомлаб, ўзи хоҳламаган ҳолда отасининг қистови билан Маданият институтига ўқишга кирган. Телевидениега ҳам тасодифан келиб қолган. Бироқ ана шу тасодифий келиш журналист учун катта муваффақиятлар ва машҳурлик олиб келади. “Шифокор бўлиш мени армоним бўлиб қолди”, - дейди у.\nАссалому алайкум, Севара опа. Сизни кўриб турганимиздан хурсандмиз. Авваламбор, интервьюга рози бўлганингиз учун катта раҳмат.\n— Ассалому алайкум, хуш келибсизлар. Эътибордан хурсандман.\nЭшитишимизча, кўплаб таклифларни рад этиб келаётган экансиз? Нега интервью беришдан чекиняпсиз?\n— Ижодкорга эътибор ҳар доим керак бўлган. Бироқ нега интервьюлардан бош тортишимни айтсам, аввало, берилаётган саволлар қанақа бўлишига қарайман. Бу табиий ҳол. Масалан, сизга қайси фасл ёқади? Қайси рангни кўпроқ яхши кўрасиз? Қайтадан умр берилганда ким бўлардингиз? Бундай саволларнинг нима кераги бор? Ўйлайманки, агар мени жавобларимдан боши берк кўчага кириб қолган инсон йўлини топса, керакли хулосалар чиқарилса, кимдир ундан нимадир манфаат олса, мана бу интервью наф келтирган бўлади. Масалан, анча йиллар аввал мен ҳақимда кўрсатув қилиш учун уйимгача келишган, аммо мен қониқмаганман: мени жуда идеаллаштириб юборишган. Шу сабаб, сизнинг ҳам нима саволлар беришингизни аввалдан кўриб, маъқул келгани учун рози бўлдим.\nҲозир нималар билан бандсиз?\n— Президентимиз қарори билан Ислом Каримов номидаги илмий-маърифий, меъморий ёдгорлик мажмуаси ташкил этилди. Мажмуа аввалги Оқсарой қароргоҳи бўлган ҳудудда жойлашган. Ёдгорлик мажмуасининг ичида кутубхона, Биринчи Президент умр ва фаолиятига бағишланган “Бутун оламни жо қилган юрак” номли кўргазма, илмий марказларимиз бор. Ҳозир ана шу катта музейни ташкил этиш ишлари билан бандмиз. Бизга президентимиз ва ҳукумат яқиндан ёрдам беряпти, бунинг учун уларга ташаккур айтамиз. Ислом Каримов таваллудининг 85 йиллигига шу музейни очиш ниятимиз бор, ҳозир шуни ҳаракатидамиз. Музей оддий халқ ичидан чиққан одамнинг Президент бўлишигача бўлган воқеаларни акс эттирган манбалардан ташкил топади. Бу ерда ҳали дунё юзини кўрмаган суратлар бўлади.\nПрезидент ёнида бўлиш... Бу ерга қандай келгансиз?\n— Президент пуллига келиш хаёлимга ҳам келмаган. Бу ерга келиш учун журналистлар махсус тайёрланади деб ўйлардим. Ҳатто мени яқинлаштиришмасди ҳам. Бир куни Ўзбекистонга Покистон ислом республикасининг бош вазири Беназир Бхутто келди. Дўрмонда учрашув бўлди. Улар кортежга ўтириб, Халқлар дўстлиги саройига матбуот анжумани учун келишаётган эди. Учрашувда иштирок этган журналистлар матбуот анжуманига етиб кела олмайди. Одам етишмаган. Шунда мени чақиришди, “тез боринг”, деб. Мен пуллда эмасман, десам, “ҳозир буни айтадиган пайтмас”, деб юборишди. Борсак, бизни сарой эшигидан “рўйхатда йўқсизлар”, деб киритмади. Зинада турибмиз. Мен чироқчи болага “Ҳозир раҳбарлар кириб кетишсин, пойлаб турайлик, кейин кетамиз. Йўқса, ишхонада раҳбарларимиз ишонишмайди, кира олмаганимизга”, дедим. Шу пайт денг, Ислом Абдуғаниевич билан Беназир Бхутто кела бошлади. Яқинимизга келганда, чироқчи йигит “Амаки, қаранг, бизни Севара опам билан киритишмаяпти, айтинг ўтказворишсин”, деса-да президентга. Ислом ака ҳайрон бўлиб бир қарадилар-да, “Киритинглар буларни”, деб буюрдилар. Шу билан орқаларидан кириб бордик. Мана шу мени давлат раҳбари олдига келган илк куним бўлганди. Ҳозиргача, мени катта саҳнага чироқчи олиб чиққан, деб кулиб юраман.\n16 йил давлат раҳбарининг ёнида ишладингиз. Сизга ҳавас қилувчилар кўп...\n— 16 йилдан ортиқ давлат раҳбарининг ёнида Президент пуллида ишладим. Одамлар менга сиз Президентга яқинсиз, сиз уни жуда яхши биласиз, дейишади. Йўқ, улар адашишади. У инсон ҳаммага бирдек қарарди, бирдек ҳурмат қиларди. Айниқса, журналистларга ҳурмати жуда баланд бўлган. Биласизми, мен каби журналистлар пуллда жуда кўп эди. Лекин давлат раҳбарига қўрқмай фикримни билдиришим уларга кўпроқ маъқул келарди, менимча. Сир эмас, бизга бирор тадбирдан аввал берилиши мумкин бўлган саволлар тайёрланарди. Бироқ мен ҳеч қачон тайёрланган саволни берган эмасман. Эсласам, қўрқмаган эканман. Саволимни эшитиб шунақа руҳланиб кетарди марҳум президентимиз. Ҳатто бошқа тадбирларда муҳокамали вазиятлар бўлиб қолса, “Қани, Севара нима дейди?” деб менга юзланарди. Балки шу сабаб одамлар кўзига давлат раҳбарига жуда яқиндек кўриниб қолган бўлсам керак. Мен сизга бир воқеани айтиб бераман. Бир гал “Марказий Осиёни ядро қуролидан холи ҳудуд деб эълон қилиш” тўғрисида маъруза қилганлар. Ўша тадбирда маҳаллий журналистлар савол бермасин дейилган. Биз ҳам савол учун тайёрланмаганмиз. Нутқларини диққат билан эшитиб, ёзиб бораётган эдим. Тўсатдан Президент "Қани, нима савол берасан", деб менга қарасалар. Нима қиларимни билмай қолдим, аммо давлат раҳбарига саволим йўқ деб бўлмайди. “Муҳтарам президент, сиз ҳудудни ядро қуролларидан холи қилиш таклифини илгари сурдингиз, лекин ҳозир ядро қуролидан даҳшатлироқ, хавфли қурол бор: хориждан турли ёт ғоя ва мафкураларга эга қўлёзма, манбалар кириб келади. Бундай кўринмас қуролдан ёшларни асраш учун нима қилишимиз керак?” деб савол бердим. Президент бироз ерга қараб ўтирди-да, шундоқ камерага қараб, “Бермайман болаларимни ҳеч кимга”, дея эҳтирос билан гапирди. Кутилмаганада шу савол жуда машҳур бўлиб кетиб, барча жойда кўрсатилиб, муҳокамалар қилинган.\nСевара опа, Миллий телерадиокомпания — сизнинг узоқ йиллар фаолият олиб борган масканингиз. У ерни соғинасизми? Бориб турасизми?\n— Афсуски, 3-4 йилдан бери борганим йўқ. Лекин сизлар ташкил этган интервьюдан фойдаланиб, МТРК раҳбариятига, ҳамкасбларимизга ва ўша масканда ишлайдиган барчага миннатдорлик билдираман. Бизнинг бугунги қилаётган барча ишимиз шуларнинг ёрдами билан бўляпти. Экран, эфир шунақа нарсаки, сени тез танитади, танилдингми, исталган жойга бемалол кириб борасан. Ўша маскан мени танитган. Ҳозир монтаж хонасини, камера ёнида съёмка қилишни жуда соғинаман.\n— Биласизми, телеведениега ишга келган борки, бирдан эфирга чиқишни хоҳлайди. Лекин узоқ йиллар ишлаган, катта тажрибага эга бўлган фахрий ходимлар ёшларни яқинлаштиргиси келмайди ёки имкон бермайди. Мен аксинча қилардим: ўзим қанақа бўлганим эсимга тушарди-да, “бунақа кийин, бунақа тур, буни қил”, деб ёрдам бераверардим, эфирга чиқаришга ҳаракат қилардим. Раҳбариятга кириб, ёшлар ҳақида таклифлар берардим. Мени устозим бўлмаган. Лекин шогирдларим бор. Уларга устозлик қилмагандирман, аммо қўлимдан келган ёрдамни беришга ҳаракат қидим. Ана ўшалар мени устоз дейишади. Назира Мамбетшарипова, Навбаҳор Мамажонова, Садриддин Суяров, Комилжон Шамсиддинов, Алишер Азимовларга ишлашида ёрдам берганман.\nЖурналистиканинг қаттиқ нонини еган инсонсиз. Ўзбекистонда сўз эркинлигини қандай баҳолайсиз?\n— Менга айни пайтдаги сўз эркинлиги маъқул, аммо тайёрланаётган материалларда шаклга кўпроқ эътибор берилаётгандек, тасвирлар ваҳимали, аммо мазмун сал орқада кетяпти. Мазмунан бойитиш керак, танқид билан бирга таҳлил ҳам қила олиш керак. Бунинг учун эса, журналистда савод бўлиши лозим. Газета мактабини кўрган журналистлар ҳам камайиб кетган, етук журналист бўлиш учун, албатта, газета мактабини кўриш керак. Кўпроқ ўқиши керак журналистлар. Ўқиш — бу интернет эмас, википедия билан энциклопедиянинг фарқи бор.\nЯқин кунларда журналистларнинг “Оскар”и бўлган “Олтин қалам” танловининг тантанали тақдирлаш маросими бўлади. Сиз ҳам қачонлардир иштирок этганмисиз? Умуман танловга муносабатингиз қандай?\n— Мен хурсандман, “Олтин қалам” бугун ўзининг шундай мақомига эга бўлганидан. Аммо ҳеч қачон иштирок этмаганман, ҳатто ҳакам ҳам бўлмаганман. Тўғрироғи, мени кўп танловларга яқинлаштиришмасди. Агар “Хизмат кўрсатган маданият ходими” унвонини олганимга келсак, давлат раҳбари “Ҳафтанома” кўрсатувини кўриб турганларида “Чақиринглар буни, унвон-пунвони борми? Қанча йилдан бери ишлайди”, деб айтган экан. “Меҳнат шуҳрати” орденимни эса катта халқаро тадбирлардаги иштироким учун беришган. Ҳамкасбларим айтарди: “Севара опа, кўрстувларингизни йиғинг, топширинг “Олтин қалам”га” деб, менда шунча давлат раҳбарининг эътирофи, мукофотим бўлса, ҳеч нарса олмаганлар олсин, дердим.\nБиринчи Президентимиз билан боғлиқ қизиқ воқеалардан, хотиралардан айтиб берсангиз.\n— Жуда самимий, танти инсон эдилар. Бир гал Санкт-Петербургда тадбир тугагач, ҳамма журналистларни олдиларига чақирдилар, тадбир муҳокама қилинди. Шунда Россиядаги элчимизни турғазиб, “Булар мени журналистларим, қани, нима билан меҳмон қиласан буларни?” - дедилар. Элчи шошиб “ош билан”, деб юборди. “Э, ошни уйида ҳам еб келган, сен ҳам ош берасанми?” - дедилар. “Биз Санкт-Петербургдамиз-да, агар Москвада бўлганимизда бошқача бўларди”, - деди элчи. Мен кулиб юбордим. “Ҳа нега куляпсан, Севара?” - дедилар президент. Мен “бу одамни Россия элчиси десам, у Москва элчиси экан-ку”, дедим. Ҳамма кулиб юборди.\nБир сафар эса Америкадан қайтаётгандик. Самолётда “сенга Нью-Йорк ёқдими?” деб сўраб қолдилар. Энди тасаввур қилинг жавоб беришни. Ҳа ёқди десам, ўзингни юртинг ёқмай қолдими деса, ёқмади десам, бунча катта кетмасанг деса... Ёқди, чиройли экан, аммо яшашни истамасдим дедим. “Ҳааа, менга ҳам далалар ёқади, ҳатто шу Тошкент ҳам торлик қилади баъзан. Биласанми, қишлоқларни соғинаман ҳатто”, - дедилар. Марҳум президентимиз Ўзбекистонни жуда қаттиқ яхши кўрарди.\nФарида ЭГАМБЕРДИЕВА суҳбатлашди


Ўзбекистон Президенти 2017 йилнинг 16 сентябридаги қарорига мувофиқ 292,15 миллион долларлик қийматга эга "Магистрал тармоқлар станцияларини модернизациялаш ва реконструкция қилиш" инвестицион лойиҳасининг техник-иқтисодий асосини тасдиқлади, дея маълум қилади Nuz.uz нашри. Лойиҳа 2017-2022 йилларда амалга оширилади.\nИнвестицион лойиҳанинг молиявий манбалари сифатида қуйидагилар белгилаб берилди:\n- "Ўзбекэнерго" АЖнинг 75,35 миллион доллар қийматидаги ўз маблағлари;\n- Халқаро тикланиш ва тараққиёт банки (ХТТБ)нинг 25 йиллик муддатга берилувчи 92 миллион долларга тенг заёми;\n- Халқаро тараққиёт ассоциацияси (ХТА)нинг 25 йил муддатга берилувчи 58 миллион долларлик кредити.\nЎзбекистоннинг солиқ ва божхона имтиёзлари кўринишидаги ҳиссаси 66,8 миллион долларни ташкил қилади.\n"Ўзбекэнерго" акциядорлик компанияси ХТТБ ва ХТА кредитидан мақсадли ва самарали фойдаланиш, шунингдек инвестиция лойиҳасини ўз вақтида амалга ошириш учун масъул ижро органи этиб тайинланади.\nЖаҳон банки экспертлари маълумотларига кўра, амалга оширилаётган лойиҳа энергетика сектори самарадорлигини ошириш имконини беради. Бунга Тошкент шаҳридаги 22 ва вилоятлардаги 10 устувор подстанцияни реконструкция қилиш орқали эришилади. Лойиҳа доирасида асосий электр узатиш линияларида узилишларни тезкор бартараф этиш учун зарур бўлган 110 киловольт/ўртача кучланишдаги мобил подстанциялар ва фавқулодда тикланиш тизимлари хариди кўзда тутилмоқда.\nМазкур янги технология миллий энерготизимнинг барқарорлигини ошириш имконини беради. Лойиҳа самарадорликни ошириш ва энергоузилишларни қисқартириш орқали Ўзбекистондаги 6 миллиондан зиёд оиланинг йиллик энергия истеъмолига тенг миқдорда иссиқхона газлари чиқиндиларини қисқартиришга ёрдам беради.\nЛойиҳанинг амалга оширилиши магистрал электр тармоқлари фаолиятининг ишончлилигини оширади, иқтисодиёт соҳалари истеъмолчилари ва аҳолини узлуксиз электр таъминоти билан таъминлайди, ускуналарнинг капитал таъмирлови харажатларини камайтиради.\nПахта ва дон экинларини суғориш учун электр энергияси – давлат ҳисобидан\n13:54 / 09.05.2018


БУХОРО – “Депутатнинг кўчаси текис-равон, халқнинг кўчаси эса ўнқир-чўнқир!”\n24 апрел 2019, Тошкент вақти: 15:04\nБУХОРО. “Бухоро шаҳри Ширбуддин кўчаси 10-тор кўчадан ёзмоқдамиз. Йўлларимиз таъмирталаб аҳволда. Қўшнилар билан бормаган жойимиз, кирмаган эшигимиз қолмади. Лекин ҳеч ким бизни эшитгиси келмаяпти. Орқа кўчамизда аэропорт директори яшайди унинг кўчаси асфальт қилинган. Рўпарамиздаги кўчада депутат яшайди, унинг ҳам кўчаси яқинда таъмирланди (суратда депутат яшайдиган кўчани кўришингиз мумкин). Афсуски, биз каби оддий халқ яшаётган кўча билан масъулларнинг иши йўқ”.


Эроннинг саноат, конлар ва савдо вазири Ризо Раҳмоний «Шимол-Жануб» транспорт йўлагининг савдо-иқтисодий алоқалар ва савдо айрибошлашда муҳим ролга эга эканлигини таъкидлаб ўтди.\nРизо Раҳмоний чоршанба куни Тошкентда Ўзбекистон инвестициялар ва ташқи савдо вазири Сардор Умрзоқов билан учрашган, деб ёзади IRNA.\nЭрон савдо вазирининг таъкидлашича, «Шимол-Жануб» йўлагининг савдо-иқтисодий салоҳияти тўлиқ амалга оширилиши Эрон шимолида жойлашган давлатлар, жумладан, Ўзбекистонни Форс кўрфазидан жанубда жойлашган давлатлар, шунингдек Шимолий Африка минтақасидаги мамлакатлар билан боғлайди, бу эса давлатлар ўртасида савдо ҳамкорлигини янада кенгайтириш учун янги имкониятлар яратади.\n«Эрон бу мамлакатлардан Ўзбекистонга товарларни транспортировка қилиш учун ҳеч қандай чекловларсиз транзит йўналиши очиб беришга тайёр», — деган Раҳмоний.\nУнинг сўзларига кўра, ҳамкорликни янада кенгайтириш учун ноёб имкониятлар мавжуд ва Эрон ҳамда Ўзбекистоннинг ҳамкорлигига бағишланган 13-саммит ўзаро ҳамкорликни янада мустаҳкамлаш учун бурилиш нуқтаси бўлади.\nРаҳмонийга кўра, Ўзбекистон билан иқтисодий ҳамкорликни янада фаоллаштириш учун йўл очиқ-равшан кўриниб турибди, имтиёзли савдо тарифлари бўйича англашув меморандуми имзолангани ҳамкорликни келгусида янада яхшилаш учун хизмат қилади.\n«Биз доимий асосда Эрон ва Ўзбекистон ўртасида тўғридан-тўғри алоқа ўрнатишни режалаштирмоқдамиз ва молиявий операцияларда миллий валюталаримиздан фойдаланмоқчимиз», — деди у.\nМаълумот учун, «Шимол-Жануб» транспорт йўлаги — Ҳиндистон, Россия, Эрон, Европа ҳамда Марказий Осиё давлатлари ўртасидаги товар айланмасини енгиллаштирувчи ва тезлаштирувчи денгиз, темирйўл ва автомобиль йўналишларидир.\nЭронга АҚШ ва Британиядан коронавирусга қарши вакциналар олиб кириш тақиқланди


«Ўзгидромет» 10 апрель куни қандай об-ҳаво кузатилишини маълум қилди » Ўзбекистон янгиликлари – Zamin.uz\n, 13 2021, 20:06\n09 апр, 15:43 1 554 Ўзбекистон\n«Ўзгидромет» 10 апрель, шанба куни кузатиладиган об-ҳаво маълумотини эълон қилди. Унга кўра Тошкент шаҳрида ҳаво бироз булутли бўлади, ёғингарчилик кутилмайди. Шамол шарқдан 3-8 метр/секунд тезликда эсади. Ҳарорат кечаси 10-12 даража илиқ, кундузи 23-25 даража илиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 12-17 даража илиқ, кундузи 25-30 даража илиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 12-17 даража илиқ, кундузи 25-30 даража илиқ бўлади.\nТошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 7-12 даража илиқ, кундузи 21-26 даража илиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 10-15 даража илиқ, кундузи 27-32 даража илиқ бўлади.\nЎзбекистонда 9 апрель куни ҳаво ҳарорати 33 даражагача кўтарилади 08 апр, 14:00\nЎзбекистонда 16 февраль куни ҳарорат 27 даражагача кўтарилади 15 фев, 11:49\n«Ўзгидромет» 16 июль куни 42 даражагача иссиқ бўлишини маълум қилди 15 июл, 22:51


()ЎТГАНЛАРГА БАДАНИЙ ВА МОЛИЯВИЙ САВОБ ЙЎЛЛАШ БОРАСИДА КЕЛГАН ҲАДИСЛАР\nعن علي بن أبي طالب قال : قال رسول الله صلى الله عليه وسلم « من مر على المقابر وقرأ قل هو الله أحد إحدى عشرة مرة ، ثم وهب أجره للأموات أعطي من الأجر بعدد الأموات».\nعَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَنْ دَخَلَ الْمَقَابِرَ ، ثُمَّ قَرَأَ فَاتِحَةَ الْكِتَابِ وَقُلْ هُوَ اللَّهُ أَحَدٌ وَأَلْهَاكُمْ التَّكَاثُرُ ، ثُمَّ قَالَ إنِّي جَعَلْت ثَوَابَ مَا قَرَأْت مِنْ كَلَامِك لِأَهْلِ الْمَقَابِرِ مِنْ الْمُؤْمِنِينَ وَالْمُؤْمِنَاتِ كَانُوا شُفَعَاءَ لَهُ إلَى اللَّهِ تَعَالَى.\n“Муяссар бўлганича тиловат қилади... Аллоҳим тиловат қилган нарсамнинг савобини мислини фалончига етказгин (дейди)” (Раддул муҳтор).\nعن ابن عمر قال قال رسول الله صلى الله عليه وسلم: إذا تصدق أحدكم بصدقة تطوعا فليجعلها عن أبويه فيكون لهما أجرها ولا ينقص من أجره شيء\nعَنْ جَرِيرِ بْنِ عَبْدِ اللهِ...قَالَ رَسُولُ اللهِ صلى الله عليه وسلم : مَنْ سَنَّ فِي الإِسْلاَمِ سُنَّةً حَسَنَةً ، فَلَهُ أَجْرُهَا، وَأَجْرُ مَنْ عَمِلَ بِهَا بَعْدَهُ، مِنْ غَيْرِ أَنْ يَنْقُصَ مِنْ أُجُورِهِمْ شَيْءٌ...\n“.....Расулуллоҳ соллаллоҳу алайҳи васаллам:\nسُئِلَ ابْنُ حَجَرٍ الْمَكِّيُّ عَمَّا لَوْ قَرَأَ لِأَهْلِ الْمَقْبَرَةِ الْفَاتِحَةَ هَلْ يُقْسَمُ الثَّوَابُ بَيْنَهُمْ أَوْ يَصِلُ لِكُلٍّ مِنْهُمْ مِثْلُ ثَوَابِ ذَلِكَ كَامِلًا . فَأَجَابَ بِأَنَّهُ أَفْتَى جَمْعٌ بِالثَّانِي ، وَهُوَ اللَّائِقُ بِسَعَةِ الْفَضْلِ\nقال رسول الله صلى الله عليه وسلم: إذا تصدق أحدكم بصدقة تطوعا فليجعلها عن أبويه فيكون لهما أجرها ولا ينقص من أجره شيء\nМавлоно Румий раҳматуллоҳи алайҳ “Маснавий”да маънавий нарсалар ҳақида шундай деганлар:\nМаноларда қисмат ҳам, адад ҳам йўқ.\nҚАБР УСТИГА БОРИБ САВОБ ЙЎЛЛАШ БОРАСИДАГИ МАСЛАҲАТЛАР\nҚабр устига бориб савоб йўллаш борасида учта манфаат мавжуд. Улар қуйидагилар:\n1. Қабрга боришнинг ўзи инсонга ўлимни эслатади ва ҳис қилдиради;\n2. Ботиний манфаат шуки, вафот этган киши ўқилган тиловат билан унс улфат бўлади, яъни Аллоҳ таоло маййитга ўқилган тиловат овозини хоҳ у паст бўлсин ёки баланд бўлсин етказади. Бу гап фақат авлиёуллоҳларга хос эмас. Балки, барча мусулмон маййитлар тиловат овозини эшитишади. Чунки, вафот этгандан кейин ҳам руҳни маълум бир миқдор жасадга алоқадорлиги бўладида. Бу нарса омматан мусулмонларда заифроқ, шаҳидларда кучлироқ, Пайғамбар алайҳиссаломларда мукаммал бўлади Лекин, бирор киши уларни ҳозиру нозир деб тушунадиган даражада эмас;\n3. Зикри тиловатдан тарқалган нурдан уларга роҳат етади.\nҚАБРГА ҚАНДАЙ ҚИЛИБ САВОБ ЙЎЛЛАШ ЛОЗИМ?\nҚибла томонга орқа қилиб “Фотиҳа” сурасини ўқийди. Шунда тиловат қилгувчи мурдага юзма юз бўлади (Фиюзур раҳмон. Б. 123).\nҚабр тарафга юзланиб, қўл кўтариб дуо қилишдан фақиҳлар қайтарганлар. Чунки, бунда қабрдан сўрашга ўхшашлик бор. Лекин, қабрга орқа қилиб дуо қилиши мумкин. Ислом эътиқодни қаттиқа ҳимоя қилади. Агар инсонларни ўз холига ташлаб қўйилса, ҳаммаёқни шуваб, қабрни олдида туриб қўл кўтариб дуо қилишдан ҳам бидъат чиқариб оладилар.\nАксарият оми халқлар авлиёуллоҳлар ҳожатларимизни раво, мушкулларимизни осон қиладилар деб тушуниб, шу ниятда уларга савоб бағишлайдилар ва назри ниёз атайдилар. Уларни фикрича шу билан уларнинг ишлари юришиб, ризқлари мўл-кўл бўлиб, фарзандларининг умри узоқ, бахти очилган бўлади деб ўйлайдилар. Ҳар бир мусулмон бундай эътиқод ширк эканлигини билиши зарурдир.\nБир таомни ёки кунни тайин қилиб, масалан, Бароат куни ширинлик, Ашуро ва Муҳаррамда хурмо, учи, ўни, йигирмаси, қирқи, йили каби хос тарзда тайин қилиб олинган расм-русмларни тарк қилиш вожибдир. Бундай маросимлар риё, кеккайиш, ужуб каби шариат қайтарган амалларни ўз ичига қамраб олган бўлиб, улар аслсиз ва қайтарилган амаллардандир. Бу ишларнинг рио эканига одамларнинг: “Бундай ишларни қилмасам бўлмайди. Одамлар олдида нима деган одам бўламан. Мен ҳам уларнинг эҳсонини еб юрганман” дейишлари далилдир\nҲозирги кунда ўтган мусулмонлар ҳақларига савоб йўллашга жуда камчилик эътибор қаратади. Гўё вафот этгандан кейин маййит унитилиб кетилаётгандай! Шариат буюрган тарзда савоб йўллашга эътибор бериш ва бунда бардавом бўлиш лозим ва лобуддир. Имдодуллоҳ Маккий раҳматуллоҳи алайҳ ҳам баъзи-баъзида барча мусулмонлар қабрига бориб савоб йўллаб турар эдилар.\nИмом Раббоний раҳматуллоҳи алайҳ ўзларининг “Мактубот”ларида шундай деганлар:\n“Барзах олами шаксиз мўминлар ҳаққида улкан неъматдир. Вафот этганларидан кейин ўз амаллари тугайди. Лекин, яқинларининг дуолари ва йўллаган савоблари уларга етиб бориб туради. Ҳа албатта кофирларга йўлланган савобдан заррачаси ҳам уларга етиб бормайди. Бу мусулмонлар учун хосдир”.\nАллоҳим бизларни Ўзинг яхши кўрган ва рози бўлган нарсанга муваффақ қилгин. Амин!\n4 йил аввал 16181 fiqh.uz\n6 йил аввал 8544 fiqh.uz\n6 йил аввал 7269 fiqh.uz\n4 йил аввал 6108 fiqh.uz\n4 йил аввал 7292 fiqh.uz


«Маданиятни билган одам...» Аҳмоқона томоша тугадими? » Ўзбекистон янгиликлари – Zamin.uz\nРўзадорнинг тилидан ҳар хил кераксиз гаплар чиқмаслиги, рўза тутган киши ғийбат, чақимчилик каби ишлардан узоқ бўлиши, ҳақоратли гап-сўзларни, умуман, гапирмаслиги лозим. Ўзга рўзадорларни ҳам ҳурмат қилиши, уларга ширин сўзлаши, мушкулларини осон қилиб бериши керак. Хулласи калом, бу муборак ойда мусулмонлар нафақат белгиланган вақт оралиғида еб-ичишдан, балки жисмонан, қалбан ва руҳан ёмонликлардан тийилишлари керак.\nАввало, Абдулла Қурбонов шоу-бизнес (санъат дейишга тилим бормади) оламидаги энг зиддиятли шахслардан бири эканлиги кўпчиликка маълум. «Миллион» жамоасининг айнан шу қўшиқчи тимсолидаги ҳазиллари кўз олдимга келди. Ўшанда қўшиқчининг ўзи биринчи қаторда ўтирволиб ҳазилларга тиззаларига уриб кулган эди.\nСўнгра, мени масхара қилишди..., дея «Миллион»чиларга иддаолар қилиб, уларнинг ҳам анча-мунча сирларини «чочиб» ташлаганди. Ҳа, энди, шоу-бизнес олами шу-да, шу йўл билан ҳам улар ўзларини реклама қилишади, деганди кўпчилик. Лекин бу сафаргиси ҳаммасидан ошиб тушди назаримда...\nЖ.Отажоновнинг телеграмда тарқатилган ва Қурбоновнинг жаҳлини чиқарган видеосини қайта-қайта эшитдим. Айтарли ёмон гап йўқ. Афтидан у «The Cover Up» лойиҳасидаги кастингида қатнашган «қўшиқчилар»га қарата мурожаат қилган. Бежиз қўшиқчи сўзини қўштирноққа олмадим, сабаби хонандаликка даъво қилиб кастингда уқувсизларча бақириб куйлаган қизларнинг видеоларини мен ҳам кўриб, очиғи, қотиб кулгандим.\nЛекин бу ерда у қизларнинг айби йўқ, улар шунчаки куйлашни исташади ва кастингга келишган. Энди уларни телеграмда тарқатиб, оммага шарманда қилиш касб этикасига қанчалик тўғри келиши ёки келмаслигини баҳолаш «The Cover Up»чиларнинг виждонига ҳавола. Чунки буни улардан бошқа ким ҳам тарқатарди ва бу алоҳида мавзу.\nҚойил, биринчидан, одамларни бир-бирига гиж-гижлаш, ўртага адоват солиш қанчалик гуноҳлигини билармикин бу қўшиқчи? Менимча йўқ, билганида Ботир, Азиз деган айбсиз инсонларни Отажоновга қайрамаган бўларди. Иккинчидан, «Тошкен ёқмаяпган бўса боргинда Хоразмингда яша» дейишга Қурбонов қанчалар ҳақли?! Унга ким ваколат бериб қўйди бу гапни айта олишга? Ёки вилоятликларнинг Тошкентда яшаш-яшамасликларини у ҳал қиладиган бўлиб қолдими?\nСанъаткорнинг вазифаси ўзининг қўшиқлари билан халқни бирлаштиришми ёки маҳаллийчилик уруғини сепишми? «Тошкенни пули Отажоновни қутиртирворган» ҳам дейлик, нима пойтахтлик (А.Қурбоновнинг ўзи ҳам) қўшиқчилар вилоятлардаги тўйларга текинга боришмаётгандир... Қурбонов тағинам Рамазонни ҳурмат қилибди, акс ҳолдаааааа...\nАстағфируллоҳ, девордим шу жойини эшитиб. Маккаи Мукаррамага Умра зиёратига борган юртдошларимиз Аллоҳ билан руҳан яқинлашиб, гуноҳлардан покланиш ўрнига, Абдулла Қурбонов тили билан айтганда, шоу-бизнесни «обсуждат» қилишгани қайси ақлга сиғаркин. Магарки, хонандага шуни айтишган ҳам дейлик, нега у «Биродарлар, мен дунё ҳою ҳавасларини бир четга суриб, бу ерга покланиш учун келганман, бу ерда дунё масалаларини муҳокама қилмайлик, зиёратимизни бекаму кўст бажариб, соғ-омон оиламиз бағрига қайтишнинг дуосида бўлайлик», демади экан-а?\nҚойил қолдингизми сиз ҳам. Ёки ўзбек шоу-бизнеси муаммолари Қурбонов зиммасига юкланганмидики, «шундай муҳим масал муҳокамаси»га Каъбатуллоҳ ҳам мўнелик қилолмаган?..\nАудиомурожаатни эшитиб бўлмасимдан телеграмда яна Абдулла Қурбонов пайдо бўлди. Бу сафар видеомурожаатини «Аузу биллаҳи минаш шайтонир рожийм, бисмиллаҳир роҳманир роҳийм», яъни «Лаънатланган шайтоннинг ёмонлигидан Аллоҳдан паноҳ сўрайман, Аллоҳ номи билан бошлайман» зикри билан сўз бошлаган хонанда.\nБу гал кулишимни ҳам, куйишимни ҳам билмай қолдим. «Ман группага ташаганидимде Жоҳонни ўртоларимга тарқатворила десам ула ҳаммаёққа қўйворишган... энди сан шуни этгин, Жоҳонгир укам дегин, ёки мани номимдан гапир. У санъаткор, гап бўлиши мумкинамас, маданиятли одам, маданиятни билган одам мундо ўтириб чиройли қилиб гапиради... у одамни деб ман гап эшиттим...»\nЯнгиликлар » Маданият » «Маданиятни билган одам...» Аҳмоқона томоша тугадими?


Одессага ҳужум, метродаги Зеленский ва эрининг жасадини излаётган аёл. Уруш суратлари\n13:53 / 24.04.2022\nУрушнинг 59-кунида Одессага Россия ракеталари келиб тушди — саккиз киши ҳалок бўлган, улар орасида уч ойлик чақалоқ ҳам бор. Одамлар Украина шаҳарларидан эвакуация бўлиш йўлларини излашда давом этмоқда. Украина президенти Володимир Зеленский Киевдаги метро бекатида матбуот анжумани ўтказди.\nОдессада Россия томони йўллаган зарба келиб тушган кўп қаватли уйдан омон чиққан оила аъзолари. Фото: Тимофей Мельников\nУкраинадаги уруш: сўнгги маълумотлар\nОдессада турар жой кварталига ракета зарбаси келиб тушди. Россия шаҳар ҳудудига ракета йўллангани фактини тасдиқлаган, аммо Ғарб қуроллари сақланувчи логистик терминалга зарба йўлланганини айтган;\nУкраина президенти Володимир Зеленскийнинг маълум қилишича, Одесса ўққа тутилиши оқибатида камида саккиз киши ҳалок бўлган, жумладан уч ойлик бола ҳам;\nШанба куни Зеленский Киевдаги метро бекатларидан бирида матбуот анжумани ўтказди. У қандай ҳолатларда Украина Россия билан музокаралардан чиқишини маълум қилди: агар «Мариуполдаги одамларимиз ўлдирилса» ёки босиб олинган ҳудудларнинг бирортасида референдум эълон қилинса;\nШунингдек, Зеленский якшанба куни Киевга АҚШ давлат котиби Энтони Блинкен ва мудофаа вазири Ллойд Остин ташриф буюришини анонс қилди;\nМариуполдан тинч аҳолини эвакуация қилиш яна барбод бўлди. Украина ҳукумати бунга россиялик ҳарбийларнинг ҳаракатлари сабаб бўлганини билдирган. ДХР кучлари эса бунда «Азовстал» заводи ҳимоячиларини айблаган.\nЛуганск областида отишмалар давом этмоқда, Донецкда - туташув чизиғида фаол ҳарбий ҳаракатлар кечмоқда, Мариуполга - авиация зарбалари берилмоқда. Днепропетровск областида темирйўл инфратузилмаси ва саноат корхоналарига учта ракета зарбалари келиб тушди. Бир киши қурбон бўлгани айтилмоқда. Харков областида тун бўйи отишмалар давом этган, уч киши жабрланган. Херсон областида гуманитар ҳалокат ёқасида турган аҳоли пунктларини ўққа тутиш давом этмоқда.\nҚуйида Украинада 23 апрел куни олинган асосий суратлар:\nБомбардировка оқибатида шикастланган уй биноси. РФ мудофаа вазирлиги ҳужумдан мақсад хорижликлар қуролларининг «йирик партияси» жойлаштирилган «ҳарбий аэродромдаги логистик терминал» бўлганини айтган.\nОдессанинг россияликлар зарбасига учраган районини тарк этаётган йигит.\nОдесса аҳолиси ўз уйлари олдида. Дастлабки маълумотларга кўра, шаҳарга ракета зарбалари берилиши оқибатида саккиз киши ҳалок бўлган, жумладан бир оиланинг уч вакили - буви, она ва уч ойлик чақалоқ. Яна 18 киши яраланган.\nMax Pshybyshevsky / AP / Scanpix / LETA\nМирное посёлкасида (Мелитопол райони) Россия назоратига ўтган ҳудудлардан келган аҳоли эвакуация пунктида рўйхатга олишларини кутмоқда.\nМалая Токмачка қишлоғи аҳолиси доимий зарбаларга қарамай далада ишлашда давом этмоқда. Бу эркак борадиган жойи йўқлиги учун қишлоқдан кетишни истамаган.\nЗапорожьега Мариуполдан келган аёл. Россиялик ҳарбийлар ишғол этган шаҳарда яна 100 минг атрофида киши қолган.\nБуғдой даласида портламай қолган ракета.\nЗарбага учраган уйлардан бирининг дарвозаси.\nУкраина президенти Володимир Зеленский Киев метросидаги метро бекатларидан бирига матбуот анжумани учун келмоқда.\nАёл Бучада эксгумация қилинган жасадлар ортилган рефрижераторга қараб турибди. У икки ҳафтадан буён эрининг жасадини қидирмоқда — жасадларни кўздан кечириш учун ниқоб ва қўлқоп таққан.\nГостомелда вайрон қилинган уй. Шаҳар урушнинг илк кунларидаёқ бомбаланган — бу ерда стратегик аҳамиятга эга бўлган «Антонов» аэропорти жойлашган. Гостомел апрел ойи бошига келиб россиялик ҳарбийлардан озод этилди\nЎт ўчирувчилар Харковда Россия ҳарбийлари зарбаларидан кейин ёнғин чиққан омборхона ҳудудида ишламоқда.\nРоссия билан ҳамкорлик қилишда гумонланган шахсни тергов қилиш учун келган украиналик ҳарбий хизматчи.\nАртиллерия билан кетаётган украин ҳарбийлари\nРубежное шаҳри ўққа тутилишидан кейин кўтарилган тутун. Сурат ўн километр масофадаги Привольядан туриб олинган.\nЛисичанскдаги бункернинг кириш қисмида турган одамлар.\nБлокпостда дам олиш вақтида китоб ўқиётган украиналик аскар\nЛисичанскдаги террикон (конлардан чиққан яроқсиз жисмлар уюми) тепасига ўрнатилган Украина байроғи.\nУкраин ҳарбийлари разведка мақсадида қўлланадиган перископ билан\nВайронага айланган Мариупол. Шу кунларда россиялик ҳарбийлар шаҳар устидан назорат ўрнатилганини айтишди. «Азовстал» заводи ҳудуди қаршиликнинг сўнгги ўчоғи бўлиб қолмоқда, бу ерда украиналик ҳарбийлардан ташқари тинч аҳоли вакиллари ҳам бор\nМаҳаллий аҳоли қудуқдан сув чиқариб олмоқда\nМариупол ўққа тутилиши оқибатлари. Президент Зеленскийнинг сўзларига кўра, шаҳардаги биноларнинг 95 фоизи яксон этилган


Кимки Аллоҳ нозил қилган нарса билан ҳукм қилмаса\n«Кимки Аллоҳ нозил қилган нарса билан ҳукм қилмаса»\nАллоҳ таъолога беадад ҳамду – саноларимиз ва Пайғамбаримиз Муҳаммад саллоллоҳу алайҳи васалламга эса беҳисоб саловоту дурудларимиз бўлсин. Ҳозирги кунимизда “Ёмғирдан кейинги қўзиқориндай” кўпайиб кетаётган турли фирқалар, тоифалар, ҳизблар ва бемазҳаблар Аҳли сунна вал жамоа эътиқоди бўйича тан олинган тўрт фиқҳий мазҳабларнинг бирига хоссатан\nҲанафий мазҳабига амал қилган ҳолда ибодатларини адо этаётган мусулмонларни фитнага солиш ва тўғри йўлдан адаштириб ўзларининг нотўғри ғаразли ғояларининг қурбонига айлантириш учун турли услублардан фойдаланадилар. Энг жириканчлиси ўз ғояларини ҳаспўшлаш (исботлаш) йўлида Қуръони Карим оятларидан ҳам усталик билан фойдаланадилар. Одатда мусулмонлар хоссатан янги ибодатга кираётганлар ёки қизиқаётганлар жуда ҳам ишонувчан, талабчан ва эшитганини қаттиқ ушлаб оладиган бўлади. Бу ҳолат эса бемазҳабларга жуда қўл келади. Фурсатни қўлдан бой бермаслик учун хориждан туриб таълим бераётган устозлари ўргатган 3-4 оят ва ҳадиси шарифларни тезда ўзлаштириб олиб қолганларга ҳам шуни етказади. Аслида улар бошқа нарсаларни билмайдилар ҳам. Ўша оят ва ҳадиси шарифларни ҳам устозлари ўзларининг ғаразли йўлларида фойдаланиш учун қандай маъноларни бериб тушунтирган бўлсалар, булар ҳам ҳудди шундай тушунтирадилар. Зотан буларни ўша ояту ҳадиси шарифларни маъноларини бошқа аҳли илмлардан сўрашга ёки устозларимиз тарафидан чиқарилаётган тафсир ва ҳадис китобларидан фойдаланиб ўқиб олишликка фаросатлари ҳам етмайди. Ғишт қолибдан қўчгандан кейин эса ҳар қанча ҳаракат бўлса ҳам кўпинча бесамара бўлади. Лекин ноумид бўлмаслик керак, зотан бизнинг бурчимиз етказиб кўйишлик, ҳидоят эса Аллоҳдандир!\nيَا أَيُّهَا الَّذِينَ آمَنُوا لَا تَقْتُلُوا الصَّيْدَ وَأَنْتُمْ حُرُمٌ وَمَنْ قَتَلَهُ مِنْكُمْ مُتَعَمِّدًا فَجَزَاءٌ مِثْلُ مَا قَتَلَ مِنَ النَّعَمِ يَحْكُمُ بِهِ ذَوَا عَدْلٍ\n/ Кимки Аллоҳ нозил қилган нарса билан ҳукм қилмаса


Арабистонлик фалаж бемор Twitter`га уни кўришга ҳеч ким келмаётганини ёзган ҳам эдики...\n15:12 / 11.02.2016\nСаудия Арабистонида истиқомат қилувчи Иброҳим йўл транспорти ҳодисаси туфайли шифохонага тушиб қолди.\nНегадир уни кўришга оиласидан ҳеч ким келмайди. Шунда бир оз ўкинган бемор Twitter ижтимоий тармоғидаги ўз саҳифаси орқали мурожаат кўринишидаги фикрларни ёзишга қарор қилди: "Аллоҳ беморни йўқлаганни мукофотлайди. Келинг ва ўз ташрифингиз билан менга ёрдам қилинг".\nИброҳим хабарга кўп ҳам умид билдирмади. Бироқ кимдир бу мурожаатни ўқиб, #VisitIbrahim сўзини ҳештег белгиси билан оммалаштиришга бел боғлади. Қисқа фурсатда бу сўзни 200 000 киши ретвит қилади. Айтиш керакки, бу Саудия Арабистонидаги энг “юқумли” ҳештегга айланди.\nЭртасига эрталаб эса Иброҳимнинг юзлаб ватандошлари уни кўриш учун шифохонага келишди. Беморнинг палатаси гуллар ва совғаларга тўлиб кетди.\nҲатто Германияда жарроҳлик амалиётини ўтказишга етадиган $130 000 маблағ ҳам йиғишди.


Илҳом Алиев: Тоғли Қорабоғдаги “референдум” қонунга зид! | www.ziyouz.uz\nБош саҳифа ЯнгиликларИлҳом Алиев: Тоғли Қорабоғдаги “референдум” қонунга зид!\nИлҳом Алиев: Тоғли Қорабоғдаги “референдум” қонунга зид!\n20 февраль куни айирмачилар Тоғли Қорабоғда “референдум” ўтказишни режалаштирган. Озарбойжон Президенти Илҳом Алиев БМТ Бош котиби Антониу Гутерриш билан учрашувда мазкур ҳолатга муносабат билдирди.\nОзарбойжон етакчисига кўра, тан олинмаган “Тоғли Қорабоғ республикаси конституциясига ўзгартириш киритиш”га қаратилган “референдум” қонунга зид саналади. Шу боис ҳам бир қатор халқаро ташкилотлар бунга норозилик билдирган.\nАйирмачилар режасига кўра, “референдум”да тан олинмаган “Тоғли Қорабоғ республикаси” номи “Арцах республикаси” тарзида ўзгартирилади. Бундан ташқари, “ярим президентлик” бошқаруви “супер президентлик”ка алиштирилиши режалаштирилган.\n2016 йил апрель воқеаларидан кейин тан олинмаган “Тоғли Қорабоғ республикаси” мудофаа тизимида заифликлар кўзга ташлангач, айирмачилар конституциявий ислоҳотлар ҳақида гапира бошлади. Ҳолбуки, 2006 йилда қабул қилинган “конституция” “Тоғли Қорабоғ республикаси”нинг “суверен, демократик ва ҳуқуқий давлат” сифатида ривожланишига хизмат қилгани даъво қилинган эди. Эндиликда тан олинмаган “республика” вакиллари “референдум” орқали бошқарувни такомиллаштириш, суверенитетни мустаҳкамлаш режасини эълон қилди.\nТаҳлилчиларга кўра, Арманистонда ҳам, Тоғли Қорабоғда ҳам урушга ҳозирлик кўрилмоқда. “Конституция”га ўзгартириш киритиш бўйича “референдум” ортида ҳам айни шу мақсад ётибди.\nПрезидент Илҳом Алиев Мюнхенда Қорабоғ можароси беқарорлик манбаи бўлиб қолаётгани, вазият назоратдан чиққудек бўлса, минтақадаги барча давлатлар жабр кўришини таъкидлади. “Президентлик бошқаруви” хусусидаги “референдум” эса айнан барқарорликка қарши қаратилган ҳаракатдир.\n“Референдум”дан кўзланган мақсад нима? Арманистон музокарага олиб борувчи сўнгги кўприкларни ҳам ёқиб юбормоқда ва Озарбойжонни муносиб тарзда куч билан жавоб қайтаришга ундамоқда. “Конституциявий референдум” деб аталган воқеадан кўзланган мақсад азалдан Озарбойжонга тегишли бўлган ҳудуднинг жуғрофий номини ўзгартириш, яъни тарихий ворисийликга хиёнат қилишдир. Мазкур ҳудуд низоли экани ёдга олинса, бу билан ҳарбий зиддиятни янада таранглаштириш ва ихтилофни тинч йўл билан ҳал этишни йўққа чиқариш кўзлангани аёнлашади”, – деб ёзади Озарбойжон матбуоти.\nҚорабоғ номининг ўзгартирилиши эса ҳарбий вазиятни баттар мураккаблаштиради ва тинчлик йўлидаги музокараларни имконсиз ишга айлантиради.\nОзарбойжон матбуотининг ёзишича, Арманистон раҳбари С.Саргсян очиқ-ошкора равишда расмий Бокуни ҳарбий чораларлар кўришга мажбурламоқда. Бундан кўзланган яна бир мақсад Арманистон раҳбариятининг аҳоли эътиборини мамлакатдаги ижтимоий муаммолардан чалғитиб, Тоғли Қорабоғ можароси билан андармон қилиш ҳамдир.\nИлҳом Алиев: “Тоғли Қорабоғ мустақиллигига асло йўл қўйилмайди”. 24.01.2017\n← Аввалги Аввалги Ўзбекистонлик зиёратчиларнинг дастлабки гуруҳи Умра зиёратига жўнаб кетишди\nКейинги → Кейинги: Ўзбекистон ва АҚШ дипломатик муносабатларига 25 йил тўлди


“Токио-2020” Ташкилий қўмитаси COVID-хавфсизлик қўлланмасини тақдим этди – O'zbekiston Milliy paralimpiya qo'mitasi\n“Токио-2020” Ташкилий қўмитаси COVID-хавфсизлик қўлланмасини тақдим этди\nNews Тиббиёт Токио-2020\nХалқаро Олимпия қўмитаси, Халқаро Паралимпия қўмитаси ва “Токио-2020” Ташкилий қўмитаси шу йил ёзда Японияда бўлиб ўтадиган Олимпия ўйинлари учун биринчи COVID-хавфсизлик қўлланмаси жамланмасини тақдим этди. Бу ҳақда ХОҚ сайтида маълум қилинди.\nСпортчилар Олимпия ўйинларида смартфонлар учун иловадан фойдаланиб, унинг ёрдамида ўз саломатликлари ҳақида ҳисоб бериб боришлари керак бўлади. Мусобақа қатнашчиларига қўл бериб сўрашишдан қочиш, шунингдек спорт иншоотлари ташқарисида икки метрлик ижтимоий масофани сақлаш белгилаб қўйилмоқда. Шу билан бирга спортчиларнинг мусобақаларда томошабин сифатида бўлишларига йўл қўйилмайди.\nШунингдек, трибунага келган мухлислар спортчиларни фақат қарсаклар орқали қўллаб-қувватлаши мумкин бўлади. Японияга йўл олишларидан икки ҳафта олдин спортчилар ташкилотчиларга коронавирусга салбий тест натижасини топширишлари керак бўлади. Улар бу мамлакатга келганларидан кейин ҳам қайта тест топширадилар.\nБу қоидалар тушунтириб ва тўлдириб борилади. Ҳужжатнинг навбатдаги янгиси апрель ойида эълон қилинади.\nБу борадаги қўлланма билан тўлиқ танишиш учун ушбу ҳаволага ўтинг: ҚЎЛЛАНМА\nПара пауэрлифтингчиларимизнинг машғулоти давом этмоқда\nМОҚ президенти пара ўқ отувчиларимиз билан учрашди